text:
Gilmar "Pik" Pisas 28
Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
A menas’é ku lo laga pone beslag riba su pertenensianan Manera tur hende sa, Parlamentario Sra. Mozes, a kita sosten for di e koalishon forma pa Partido PAIS, PNP, PS i e miembro independiente Sr. Sulvaran, debí na e tantísimo medidanan ku a tuma di forma desproporshonal i ku apesar ku e koalishon a indiká […]
Kusinchinan i Subida nan riba e kaminda ta kousando hopi molèster pa outomobilistanan na haltura di Tera Kora
For di oranan trempan di mainta tráfiko ta pega i forma fila te na “Krakeel” Despues di mi komunikado kaminda mi a kuestioná, tantu tardansa di e proyekto na altura di Tera Kora i tambe e karetera malu ku nos mester a pasa aden, gobièrnu a laga habri e kaya pa asina nos por a […]
Ora kaba ku e kaminda prinsipal di Banda Abou na haltura di Tera Kòrá, tur habitante i bishitante di Banda Abou su vehíkulo no lo ta sirbi mas
Esaki debí na e mal estado di e kaminda alternativo Na Banda Bou, sigur tur hende por ta kontentu ku porfin nos a yega na bùrt pa loke ta trata renobashon di Weg naar Westpunt. Komo parlamentario representando e área di Banda bou pa e lastu 4 añanan mi no a stòp di grita ku […]
Koalishon (PAIS) a duna MFK (sr. Pisas) rason ku mester bin 2 botika na Banda Abou
A pone ultimatum pa Minister Whiteman aprobá un pèrmit pa e di dos (2) botika i pa e habri entrante 1 yüli 2015 awor Gilmar “ Pik” Pisas komo parlamentario pa MFK, todo un kabayero mi ta yama e lider di partido Pais sr. Rosaria, danki pa e biaha aki di bèrdat a rekonosé ku […]
Gobièrnu ta serando tur servisio na Banda Bou, awor ta bùrt di Ban Bario Bek na Dokterstuin
E gobièrnu aktual riba e trènt aki, Banda Bou ta bai mas ku 40 aña bek den tempu Movementu Futuro Kòrsou, semper den su vishon a hiba un aserkamentu di ku servisio di gobernashon mes ta mas serka di bo, esaki mester ta mas serka di e pueblo. Esei ta enserá entre otro ku e […]
Proyekto di Kamaranan digital kumprá sin tene destaho públiko i dokumento kon Navarro di Paritdo PAIS a dil e kontrato na China!
Mirando ku a pidi presidente di Parlamento pa konvoká bo persona for di 17 i 20 di mart 2015 na un reunion públiko i esaki ta keda sin tuma lugá (awe 49 dia di trabou despues) dentro di e 14 dianan stipulá, nos Frakshon ku na nòmber di nos komunidat no lo sigui pèrmití di […]
Banda Bou mester di mas botika!
Segun komersiantenan gobièrnu tin petishonnan pa botika wanta Semper mi a bisa ki falta nos na Banda Bou ku tur biaha nos ta di malu asin’aki. Kareteranan galisismo. Konstrukshon di e kancha multifunshonal a resultá un desaster. Nos sentronan di bario no tin material den nan pa e bario por hasi uzo di dje. A […]
Holó insoportabel na Boka Ascencion (Plèstik Baai) ta asotá Banda Abou
Na: Minister di Salubridat Medio Ambiente i Naturalesa. Sr. B. Whiteman Klein Kwartier z/n Presente i Na: Minister di Desaroyo Ekonómiko Sr. S. Palm Pletterijweg 43 Presente Tópiko: Preguntanan konforme Reglamento di Órden tokante holó sumamente desagradabel i insoportabel na Boka Ascencion (Plèstik Baai). Kòrsou, 26 mart 2015. Apresiabel Srs. Minister Whiteman i Minister Palm. […]
Koalishon a hunga polítika di abestrus ku deporte den Parlamento
Nada no a kambia pero Sr. Cleopa ketu bai kier duna mas tempu. Kòrsou, 12 di mart 2015 Dia 23 yanüari 2015, parlamento di Kòrsou a reuní ku tantu e minister presidènt, direktiva nan di Sedreko i SDK, huntu ku e direktor di FDDK. E motibu di e reunion tabata e konflikto sin solushon entre […]
Último ora: Gobièrnu Asjes i Koalishon un biaha mas ta stroba desaroyo di Banda Bou
Reda Sosial riba enkargo di Gobièrnu ta stòp awe, trabounan boluntario den kura di Biblioteka Barber Un biaha mas a keda demonstrá ku e gobièrnu aki, no ke mira Banda Bou desaroyá. Si nos bai den historia ta hopi sufrimentu nos di Banda Bou a pasa pa wòrdu rekonosé i aseptá den nos komunidat. Nos grandinan […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


c: text/html

text:
DIGICEL A DUNA KABA MAS KU 20 MIL FLORIN NA PREMIO KU KAMPAÑA REKARGA I GANA
Ku Digicel bo tambe por bira un
felis ganador
DIGICEL A DUNA KABA MAS KU 20 MIL
FLORIN NA PREMIO KU KAMPAÑA REKARGA I GANA
WILLEMSTAD,
Kòrsou 14 di sèptèmber: Ku Digicel no
ta importá si bo ta un kliente di sistema postpago òf prepago, tur kliente ta
konta i tur por partisipá fásilmente pa gana plaka kèsh. Digicel, e ret mas
grandi i mihó, a lansa un kampaña fenomenal “Rekargá i Gana”, unda ya kaba nan
a regalá su klientenan mas ku 20 mil florin na premio. I ainda tin mas pa
regalá!
Ya
kaba Digicel a saka 2 ganadó di e sistema prepago,unda ku kada unu a risibí mil
florin kèsh i tambe a konosé nan ganadó di sistema postpago, ku a gana e bunita
suma di Naf. 2.500 kèsh i sin laga afó, ku tin un total di 3400 ganadó na
krédito grátis.
Digicel
sigur ta sumamente kontentu ku e partisipashon i tambe sosten ku nan ta haña pa
ku e kampaña aki. For dia ku Digicel a
kuminsá ópera na Kòrsou, brindando e pueblo di Kòrsou un alternativa ekonómiko,
rápido i mihó pa nan uzo diario di telefòn selular. Pues djis sigui rekargá òf
paga bo kuenta nan tempu i haña e gran oportunidat di risibí premio
espektakular ku Digicel tin di Naf. 50.000 kèsh na final di e kampaña!
Alabes
Digicel lo kier invitábu na otro edishon di nan tremendo Top Up & Win Happy
Hour ku lo tuma lugá djabièrnè próksimo na e tan gusta establesimentu Wet &
Wild for di 6or di atardi te ku 8or. Esnan presente ku rekargá nan selular ku
krédito durante e orario aki tin chèns pa gana premionan instantáneo manera
bebida grátis. Asina ta no pèrdè e tremendo Happy Hour aki di Digicel pa huntu
selebrá un bon kuminsamentu di fin di siman.

robotstxt: allowed

filter: keep


text:
December 18th 2013
- Mas ganador den kampaña di Fin di Aña di Digicel
Pendiente pa anunsiá e 6 finalistanan pa búskeda di Nafl. 20,000:
Faltando djis algun dia pa kulminashon di e kampaña di fin di aña di Digicel, ta anunsiá un otro grupo di ganador. Tabata djaluna mainta ku e di tres grupo di ganadornan di e kampaña a bishitá Digicel Biesheuvel pa risibí nan premio.
Deborah Fernandez a gana un estadia pa 2 persona na Saint Tropez Ocean Club & Suites den kurason di Pietermaai- esaki pa e premio semanal di e promoshon ‘Kiko tin den e Saku?’ mester a SMS e montante ku e ta kere e saku ta bal na 7171. Srta. Jeneline Itatus a gana Nafl. 1,000 na kompras na Centrum Supermarket. Srt. Jeneline mester a rekargá su kuenta ku 10 florin òf mas i ya kaba e tabata partisipando pa gana e ‘Saku di Kompra pa Pasku’.
Tambe a saka ganador di Digicel su kampaña di Twitter, esaki a resultá Kimberly Clemens; e’la gana e promoshon i su BLU Life Play dor di ‘retweet’ (komparti) e frase “Win a BLU Life Play with Digicel Curaçao”. Próksimamente lo saka e 6 finalistanan ku lo partisipá na e búskeda di e ‘saku’ ku Nafl 20,000 kèsh! “clue”-nan nesesario pa yudabo den e búskeda di e Nafl. 20,000 kèsh den e saku di Papa Pasku ku ta pèrdí!
Digicel ta sigui hasi su klientenan felis e temporada aki regalando un kantidat grandi di premio na pueblo di Kòrsou, entre nan plaka kèsh, diferente otro produkto i tambe ‘sakunan’ ku kontenido super atraktivo. Ainda bo tin chens di gana, probechá e último dianan di promoshon pa bira un felis ganador!
Foto: Riba fotonan athuntu, momentu ku e di tres grupo di ganadornan a bishitá Digicel Biesheuvel pa risibí nan premio for di Srta. Thessa Fleming relashonista públiko di Digicel Kòrsou. Masha Pabien!


text:
EuroCarib Christmas Fair
Dia 11 di dezèmber, Prinsenlaan 5, Emmastad,
Lo exsplota den un ambiente di Pasku total, kaminda ku Europa lo topa ku Karibe den gran forma.
Bin disfruta entre 18.00-22.00 di diferente stènt ku e.o. artikulonan di Pasku, obra di man, paña, asesorio, sapatu, pakete di pasku i hopi mas.
Kushina lo ta bon surti ku: Sùlt, pan ku ham di Pasku, sòpi karni, mondongo i erwten, ayaka, polenta, pan ku stoba, oliebol, flensjes, kos di boka dushi i kos di bebe no papia mes.
Ku presentashon di Aguinaldo, DJ i tambe un tremendo ‘modeshow’.
Entrada ta GRATIS
Pa mas informashon yama na: 566-4739 Josefine i 526-2644 Berf


text:
Ta asina nan a bisa bo tambe? Ha! Nan a kué bo kabes abou! Si bo ta un persona ku mester yena bo Deklarshon di Impuesto pa bo mes òf bo ta un persona doño di un Negoshi Propio (Eenmanszaak), tuma nota di loke mi ta bai splika bo awe.
Mi tin ku bisa bo sí, ku no ta tur hende ta haña sèn òf mes tantu sèn bèk. Esei ta bèrdat. Pero tin un motibu pakiko esei ta asina. Di otro banda, ta basta hende ku sí ta haña sèn bèk. Laga mi bai konta bo ta dikon.
Dikon lo bo por haña sèn bek
Ofisina di Impuesto, klaro, bou di guia di Gobièrnu, ta sigui algun lei ku ta laga un hende haña sèn bèk a base di sierto gastunan ekstraordinario ku el a hasi durante un aña. E gastunan akí a sali for di su propio saku i e ta haña posibilidat pa baha e kantidat di belasting ku en realidat e debe Gobièrnu.
Awor si un hende no tabatin gastunan ekstraordinario, ku lei ta stipulá ku e por haña deskuento, e ora ei naturalmente e persona ei no por haña sèn bèk. Pero si akaso e tin nèt e kosnan ku e por haña deskuento p’e, ta mas ku klaro ku e TA haña sèn bèk. No tin diskushon. Un kos si, awor mas ku nunka e mester sòru di tene su mes na tur e reglanan ku Ofisina di Impuesto ta stipulá, sino nan por keda sin aseptá sierto gastunan.
Pues no ta asina ku niun hende no ta haña sèn bèk. Ta sierto hende sí no ta haña sèn bèk, pasobra nan no tin e gastunan ku Gobièrnu ta haña ta ekstraordinario pa nan, ban bisa, haña deskuento.
Gastunan ekstraordinario
Kon bo ta haña sa si bo ta bin na remarke pa haña sèn bèk? Wèl, esei ta dor di revisá tur bo gastunan ku bo tabatin durante e aña ku a pasa. Mi ta spera ku bo no ta gusta limpia i a benta tur prueba afó, pasobra e or’ei sí bo ta kai chikí…
Pero si bo ta konsiente, anto lo bo sa ku aki na Kòrsou, tur resibu di importansia, bo mester wardanan pa 10 aña largu! Dies aña? Sí asina mes. Si un kompania hasi kualke eror i ke bin kobra bo despues di 9 aña, aparentemente nan por hasi esei i bo mester paga nan tambe! Si tin faktua ku bo a benta afó ku ta di sumanan grandi, tin posibilidat ku nos por yuda bo hañanan bèk.
Di tur forma bo mester tin kopia ku un hende por lesa ku fasilidat i mira ta kiko a ser pagá.
Den e pakete ku mayoria di siudadano ta haña na kas, e ta deskribí e gastunan ekstraordinario ku nos mester tene na kuenta. Otro bèrdat ta ku e pakete kompleto ta skirbí na ulandes. Ta bèrdat tambe ku e ta hopi informashon pa lesa. Pero si bo tuma un poko tempu, bo por haña e informashon nesesario pa asina bo mes yena bo deklarashon di Impuesto.
Ki otro yudansa tin pa bo yena bo Deklarashon?
Tin algun kompania ku a hasi bo trabou mas fásil dor di traha e Deklarashon den un formato digital, inkluso Ofisina di Impuesto mes. Pues ora bo download e deklarashon, bo por yen’é di forma digital. Pero ta asina ku aki na Kòrsou, ainda bo no por entregá e deklarashon akí di forma digital. Bo mester print tur kos i entregá e pakete ei kompleto, inkluso un kopia di tur bo pruebanan di pago.
Tin empleado ku nan doño di trabou a pèrmití mi bin duna nan un charla enkuanto e tema akí i esaki a habri wowo di hopi di nan pa detayes ku nan no tabata na altura di dje. E siklo di charlanan akí ta andando ainda, pues bo por pidi bo doño di trabou pa boso tambe haña un beurt. Ripará sí ku dia di entrega ta yegando hopi serka i no a sobra hopi dia mas pa bo hasi bo trámitenan pa yena bo deklarashon.
Otro persona a haña informashon di esnan ku a presensiá e charla, sea ta famia, kolega, partner, amigu òf konosí, i a aserká nos ofisina pa asistí nan pa yena e deklarashon mas mihó posibel.
Ki bentaha tin si nos asistí bo pa yena bo Deklarashon di Impuesto?
Wak e bentahanan akí:
- Si añanan anterior bo mester a paga aserka, nos ta wak ki posibilidat tin pa bo kuminsá haña sèn bèk
- Nos ta wak si bo sa haña sèn bèk, kon bo por haña asta mas sèn bèk
- Si nos ta mira ku kisas e no ta kumbiní bo di yena, nos ta anunsiá bo esei foi trempan
- Foi delantá nos por bisa bo ta kuantu sèn mas o ménos bo por verwagt di haña bèk
- Si bo tin kasonan ekstraordinario, ku bo no sa kiko pa hasi, si pa entregá e resibunan òf nò, nos por asistí bo pa analisá i wak tur posibilidat aseptabel pa Ofisina di Impuesto
Si bo ke lesa kiko un persona ku a yena su deklarashon serka nos ta opiná di nos servisio, por fabor bishitá: www.bizsolutionshop.com i bai na “Testimonio di Kliente.”
Si bo ke probechá ainda pa nos asistí bo, òf pa mi duna un charla na bo trabou, yama nos mesora na 766.5600, 540.4043, òf manda nos un email na info@bizsolutionshop.com.
Esaki ta urgente pasobra falta 32 dia so pa entregá bo deklarashon.


text:
Folder All Christians Speak in Tongues
Un Cristian ta un persona ku a risibí e Spiritu Santu, pasobra “Cristo” (of Messiah) kiermen “esun ungi”, i e unginashon ta e Spiritu Santu (lesa Echonan 10v38, Romanonan 8v9, 2 Korintionan 1v21).
Pablo a puntra hende “Boso a risibí Spiritu Santu ora boso a kere?” (Echonan 19v2). E no lo a puntra hende un pregunta ku nan no por kontestá – mester tin un manera pa sá sigur ku bo a risibí e Spiritu Santu. Juan 3v8 ta bisa “Bientu ta supla (den Griego; e Spiritu ta hala rosea) unda ku e kier, i bo ta tende su sonido…asina ta tur esnan ku nase di e Spiritu”. Meskos ku ora e Spiritu a baha riba Jesus un bos a Sali for di shelu dunando testimonio ku esaki ta e Yiu di Dios (Marko 1v10-11). Tambe ora e 120 disipelnan tabata tur huntu na Jerusalèm ariba dia di Pentekòste “nan tur a wòrdu yená ku Spiritu Santu i a kuminsá papia den otro lenganan, manera e Spiritu tabata duna nan pa papia”(Hechonan 2v4) – e “Spiritu di grasia i di súplika” primintí (Zakarias 12v10), mustrando nan pa ta yiunan di Dios (Galationan 4v6, 1Juan 5v6). Ora hudiunan di otro nashonnan a bini pa skucha, nan a keda asombrá i strañá kiko esaki ta signifiká, i Pedro a spliká nan den e ideoma hudiu normal, ku lokual ta mira i tende, tabata e Spiritu Santu ku nan tambe por risibí ora nan obedesé Su mensahe, pa tur esnan ku Señor nos Dios lo yama serka djE (Echonan 2v33, 39; Galationan 3v15).
Den tur akontasimientonan k uta diskribí lokual ta sosodé e momento personanan ta risibí e Spiritu Santu (Echonan 2v4, 10v44-46, 19v6), nan ta papia den lenga imediatamente.
Spiritu Santu, i lokual Simon e mago a mira e momento k unan a risibí e Spiritu Santu. Dios, kual “no ta un Dios di konfushon” (1 Korintionan 14v33) a hasi esaki hopi na klá.
Den Echonan 10v44-46 e Cristianan hudiu por a huzga ku e paganonan a risibí e Spiritu Santu pa e echo ku nan a cuminsa papia den lenga i glorifikando Dios. Nan no tabata bisa ku ya nan tabata Cristián, pero a kaba di risibí e “don di lenga” manera hende sa bisa awendía. E “don di lenga” solamente ta wordu menshoná den 1 Korintionan 12-14, huntu ku e donnan di fe, e palabra di konosementu, interpretashon i etc., na unda Pablo ta papiando tokante e uso publiko di e atributanan aki. Por ehempel kon un enkuentro mester tuma lugá; i ta presisamente pasobra nan tur ya tabata papia den lenga, ku Pablo mester a rasoná ku nan pa no hasi esaki ku nan tur publikamente (1Korintionan 14v22-28).
E skritura ta advertí tur Cristián pa resa den Spiritu (Efesionan 6v18, Judas 20-21) i ta indiká ku esaki ta papia den lenga:
- Isaias 28v11-12 (1Korintionan 14v21-22): un profesía ku lenganan ta “e sosiegu”, “e deskanso” i e señal ku inkredulonan “no kier a skucha”, tambe lesa Mateo 11v28, Echonan 3v19.
- Sofonias 3v9: un idioma/un lenga pa sklama na Dios ta wòrdu primintí. (lesa tambe Zakarias 12v10, Romanonan 8v15)
- Marko 16v17-18: Jesus ta primintí cu e kerednan lo papia den un lenga nobo hunto ku señalnan ku ja kaba a wòrdu manifestá ora e Spiritu Santu tabata “hunto” ku nan (Lukas 10v9, Juan 14v17)
- Echonan: keredónan ta papia den lenga ora ku nan risibí e Spiritu Santu. Esaki ta indiká ku papia den lenga ta e señal di e Spiritu Santu “den” hende (Juan 7v39)
- Romanonan 8v27-27: E Spiritu Santu ta duna e palabranan pa resa unda e komprendemiento di e Cristián ta incompleto.
- 1Korintionan 14v2: papia den lenga ta papia ku Dios of papia di Dios sobre kosnan ku ta skondí pa hende
- v4: papia den lenga ta edifiká (fortifiká) esun ku ta resa
v14-19: un Cristián no ta usa su komprendementu ora e resa den lenga. Esaki ta e diferencia i distinkshón ku ora un hende resa ku komprendementu (normal)
- Judas 20-21: ora un hende hasi orashon den Spiritu Santu, esaki ta fortifiká (edifiká) e fe di esun ku ta resa
Un persona ku no por papia den lenga no por hasi orashon den e Spiritu Santu, demostrando ku ainda e no ta un Cristián. Niun hende no por frena e lenga, …. e ta kontaminá henter e kurpa, ….i ta wòrdu sendí na kandela dor di fièrnu, etc (Santiago 3v2-8). Esaki ta di akuerdo ku Dios lo frena e lenga pa papia di dj’E ora Dios bin biba den un persona (Isaias 56v7). Un lenga nobo ta demonstrá ku tin un kurasón nobo. Si no tin un lenga nobo, esaki ta un señal sigur ku no tin un kurason nobo – lesa Lukas 6v45, Ezekiel 11v19.


text:
-
Contact Us
- info@cuckoopress.com
Mucha di 4 aña di edat ku ta sufri di kanser ta ‘kasa’ ku su bruder preferí!
Abby ta un mucha di apénas 4 aña di edat i ta sufri di Leukemia agudo. Abby ta interná na Albany Medical Center na New York.
Abby tin basta dia kaba ta bisa su mama ku e kier kasa ku su Bruder preferí Matt Hickling. E mama a aserka e bruder i a bis’é di Abby su deseo. E bruder a bis’é ku nan ta bai hinka un matrimonio den otro.
Den ménos ku 24 ora hinter e staf di e departamentu Melodies Center na Albany Medical Center, a hinka un matrimonio den otro pa Matt ku Abby. Abby tabata bistí na blanku ku un bukèt di flor lila ku ros. Matt a bisti un Tuxedo shirt pretu. Matt a hinka rudia dilanti Abby, nan a brasa otro i a sera e dil ku dos ‘ring pop’ grandi na nan dede. Den seremonia tabata tin bolo, flor ku tabata donashon di un floresteria lokal, sakament’i potrèt, i asta un outo di ko’i hunga ku un bòrchi ku ‘Just Married’ skibí ariba.
(Ku apenas 4 aña Abby a logra pega un papasito, anto yen muhé ta kana reklamá ku no tin hòmber?)
Riba Facebook e mama di Abby a gradesí Matt i hinter e staf di Melodies Center pa e dia speshal aki. Matt a skibi ku e ta spera e famia di Abby lo keda kòrda e dia speshal aki. E sigur lo keda kòrd’é pa semper.
Fuente: CBSnews
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
Danki, mi fiel lektor, ku bo a sigui e serie aki di 4 parti, pa bo tambe prepará bo empresa pa dal duru den 2015.
Klaro, si bo no pone man na obra, nada lo no pasa. P’esei, laga nos, yen di ánimo, ban organisá bo Plan di Servisio na Kliente den 2015.
Si bo wak bon, awendia, difísilmente bo por kompetí riba preis, ora bo kompará bo empresa ku tur otro ku ta kai den bo industria. Di bèrdat, bo NO por!
Awor siendo ku esei ta asina, bo tin ku kompetí riba algu otro, es decir, distinguí bo empresa for di tur otro. Kon bo ta bai hasi esei?
Servisio eksepshonal
Sí, no tin otro forma di hasi’é: bo MESTER ta otro for di tur otro den e servisio ku bo ta ofresé. Klientenan mester keda kòrda ABO i niun otro kompania. Ok masha bon, pero kiko bo tin ku hasi presis? Laga nos ban wak.
Manera nr. 1: Djis Smile
Lo bo no kere, pero bo kara será ta kore ku kliente! Sí! Bo MESTER ta amabel aloménos si bo ke hende bin kumpra serka bo. E ta un forma di merkadeo inkreibel ku no ta kosta bo nèt nèt nada. Anto tende, bo smile mester ta di bèrdat i no gaña gaña, pasobra e kliente lo sa esei tambe.
Asta si ta yamada bo ta kontestá, bo mester smile tambe! Bo sa ku den e kaso ei tambe e kliente ta tende i sinti ku bo ta kontentu? Den ámbos kaso, sea ku ta en persona òf via telefon, ora bo smile, esei tin un efekto positivo riba e kliente i e ta haña mas smak pa, no solamente kumpra, pero pa sigui bin kumpra serka bo!
Manera nr. 2: Kumindá e kliente
Manera bo mes sa, kuantu biaha ta sosodé ku bo ta kana drenta un empresa i ta kumindá esnan presente i niun hende òf apénas 1 hende ta rospondé? Bo no ta sinti bo iritá pa esei? Awèl asina e kliente ku drenta den bo negoshi i niun hende no ta aster, ta sinti. E ta sinti ku ta manera niun hende no tin kunes ku el a bini ku intenshon di kumpra algu. Bo sa ku tin hende ta sintinan asina ofendí ku nan ta sali bèk riba e mesun pia? Anto hopi biaha esei ta sosodé ora ku esun ku ta bende ta gewoon ignor’é, kedando desinteresá ku el a kana drenta. Esta tristu nò! Pues si bo ta rekonosé ku ta asina kos sa bai, hasi bo mes un fabor i sòru pa NUNKA esaki pasa den bo negoshi! Semper laga e kliente sinti’é bonbiní!
Manera nr. 3: Skucha!
Ora ku un kliente kana drenta òf yama na telefon, ta hopi importante pa bo skucha e persona. Pa bo por dun’é un bon servisio, bo mester sa promé kiko e ke. Anto despues lo bo por ofresé e loke bo tin di ofres’é, pa asina e keda kontentu. Suponé ku bo no a skuch’é na drechi anto ora e yega kas ku e produkto, e bin ripará ku e loke el a kumpra serka bo, no ta realmente loke e tabatin mester. Loke bo por spera ta ku e kliente ta drenta outo i bin trese e produkto bèk i si bo no tin nada ku ta presisamente loke e mester, lo e eksiguí su sèn bèk. Pues pa evitá tipo di situashonnan laf asina ku lo hinka bo den un situashon ferfelu, mihó for di promé instansia bo skucha bon, ya ora e kliente bai ku un produkto ku el a kumpra serka bo, e sali bai kontentu, pasobra e sa sigur ku e loke bo a bend’é lo ta nèt loke e ke.
Manera nr. 4: Konosé tur skina di bo empresa
Bo sa kuantu biaha bo ta drenta un negoshi i puntra algu i esnan ku ta bende mester bai puntra? E kos ei no ta kansa bo? Tin biaha nan ta bai puntra sin nunka mas bini bek kaminda bo ta! Esei ta mas pió ainda! Inkreibel! Ku otro palabra, ta hopi bon ku bo mes, i tur hende ku ta traha pa bo, ta bon na altura di tur kos di bo negoshi. Nan mester sa kiko kada produkto ta hasi i pa ken e produktonan ta. Nan mester sa e bentaha i desbentaha di e produkto òf servisio ku bo ta bendiendo. Asta nan mester sa algu di e historia di bo kompania, sikiera nòmber kompleto di e doño etc. etc. En todo kaso nan mester sa mas ku e kliente. Asina nan lo por kontestá mas tantu pegunta posibel, maske kisas sierto pregunta no ta direktamente relashoná ku loke bo ta bendiendo na e momentu ei.
Manera nr. 5: Nunka saka mentira
Hamas i nunka kere ku nunka un hende lo no haña sa. No kere esei mes! No tin nada ku ta skondí, ku un dia lo no sali na kla. Pues un biaha mas, nunka pero nunka saka mentira. Esaki ta sosodé ku frekuensia, esta ku empresarionan òf nan trahadónan ta saka mentira, djis pa nan bende. Anto al final de la cuenta, ta ken ta sali pèrdí? Ta bo empresa mes! Bo sa dikon? Pasobra e persona ku bo a gaña, lo bisa: “Ta un biaha el a gaña mi. Nunka mas.” Òf e ta bisa: “Ta promé i último biaha.” Anto bo sa kiko ta mas tristu? E kos no ta kaba ei. E èks-kliente di bo ei, ta bai konta un kantidat di su konosínan ta kiko bo a hasi kuné. Pa kolmo, awendia e nobo ei lo kore rònt mundu, ya ku e ta konta su eksperensia na otronan riba internet anto ei bo ta kaba di muri un morto silensioso….
Lo bo ke pa mi yuda bo posishoná bo empresa komo e promé i úniko lugá ku un hende ku ke bai kumpra algu ta pensa riba dje?
Dal mi un call na 766.5600 pa nos traha un sita pa mira den kua áreanan bo por mehorá bo sevisio na kliente den aña 2015.
No keda sin bishitá nos website na www.bizsolutionshop.com òf manda nos un mail na info@bizsolutionshop.com.


text:
Services
Alerta 60+ ta e servisio mas nobo di Stichting Karchi 60+. Esaki ta un sistema di “panic button”, pa ora bo ta na kas of den kura. E ta un boton ku bo ta primi den kaso di emergensia ku ta alertá un òf mas hende ku bo tin un problema. Pa mas detaye klik aki
Nos Servisionan
E servisionan ku nos ta brinda nos klientenan ta un resultado di kiko nos klientenan ke i loke ta finansieramente i organisatoriamente posibel. Nos meta ta pa e hende grandi por biba alegre i independiente mas largu posibel. Pa logra esaki nos tin servisionan riba diferente aria manera transporte, asistensha na kas, kuido di pia i asistensha Hurídiko. Banda di e servisionan aki ku un karakter mas serio nos tin tambe aktividatnan mas rekreativo ku ta stimulá mente i e kurpa manera, les di piano i kuarta, les di idioma, ehersisio den laman i hopi mas. Aki bou nos ta menshoná e diferente servisio. Si tin algu ku tin mester i e no ta riba e lista, tuma kontakto ku nos libremente i nos ta yuda buska un solushon si nos no tin e.
Nos Servisionan
- Buska deskuento serka diferente negoshi pa nos hende grandinan (60+)
- Nos tin transporte speshal pa nos hende grandinan, tambe a hende den ròl stul
- Nos ta organisá charlanan informativo tur luna
- Nos ta organisá aktividatnan sosial i tambe nos ta keiru tur luna
- Nos asistí nos hendenan ku konseho riba diferente tereno
- Tambe nos ta duna asistensha Hurídiko
- Nos tin asistensha pa trabounan di kas
- Nos ta ofresé ehersisio den laman
- Nos tin kuido di pia
- Den "Bo Salu" nos ta publiká tur nos informashonnan i tambe nos programa di luna i aña
- Pa seguridat na kas i rònt di kas nos tin e sistema di "Panic Button" ariba menshoná
Na nos Sentro di Aktividat nos ta ofresé diferente aktividat for di Djaluna te ku Djabièrnè:
- Ehersisio
- Obra di man
- Lès di muzik (piano/keyboard, kuarta)
- Lès di idioma (Ingles,Chines)
- Ehersisio pa mente
- Lès di kòmpiuter
- Desayuno i kuminda kayente


text:
-
Contact Us
- info@cuckoopress.com
Hòmber kasá ta bebe den bar ku otro muhé i lanta mainta sin su testíkulonan!
Dmitry Nikolaev, un hòmber aktor di novela Ruso, kier a distraí su mes un ratu leu fo’i su kasá, pero esaki a salié hopi na malu.
Dmitry tabata den un bar na Moscow i el a keda aserká pa un dama bunita kabei blònt. Nan a bebe, kòmbersá i pasa un ratu masha ameno ku otro. Despues e dama a invitá Dmitri pa bai den un Sauna kuné. Eiden nan a kuminsá sunchi i bebe mas serbes, anto di einan Dmitri no por a kòrda nada mas.
El a lanta mainta bentá na un bòrchi di bus ku hopi doló i sanger ta sali dor di su karson. Ku emergensha mester a transportá Dmitri pa un hospital, kaminda nan a bis’é ku su testíkulonan a wòrdu kita afó. Pero no ta ken ku ta a hasié, segun e dòkternan ta splika. E operashon a keda hasí manera mester ta, kual ta duna un indikashon ku ta un persona ku konosementu médiko lo a hasié.
E serbes ku Dmitri a bebe lo tabata tin droga den dje, i probablemente un geng ku ta bende órganonan humano riba merkado pretu lo a ‘hòrtá’ Dmitri su testíkulonan.
E aktor Ruso ku hopi bèrgwensa tin ku splika su kasá ta kiko a pasa kuné.
Esaki ta un artíkulo ku a keda publiká fo’i febrüari 2015, pero e ta bon pa e hòmbernan kachó ku gusta bai laga nan muhé na kas pa bai pasa dushi ku otro muhé. Tene kuenta ku na Kòrsou tambe bo por lanta bentá na Koral Tabak sin bo pénis òf sin bo sak’i webunan!
Fuente: Daily Mail
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
-
Contact Us
- info@cuckoopress.com
Jandino heeft me gewoon in de straat gelaten!
Nunka bo no sa haña gana di hasi algu di bon kurason pa komplasé un hende? Awèl, awe Ydellienne Heerenveen, un yùfrou masha agradabel i amikal mes, a hasi aña, anto su deseo ta p’e bai wak show di Jandino Asporaat titulá ‘Hoe dan ook’. Ya komo el a pidi na un manera masha lif mes, mi a primintié ku mi ta wak dos karchi pa nos bai.
Pa esnan ku no sa, ami ku Jandino a krese huntu den e bario di Buena Vista. Fo’i chikí nos tabata kore baiskel huntu pariba pabou. Anto hopi hende ta bisa ku nos parse otro, pero ami no ta haña. Ami no sa kana hari pa prèt asina. Nos fam tambe pa kolmo parse otro (Asporaat i Spratt). Semper m’a pensa ku tabata tin un bulament’i waya un kaminda, anto nan a kònkel e famnan pa e bèrdat no sali na kla.
Esaki en todo kaso ta un bon chèns pa mi bai sostené un bon amigu di mi.
Mi a puntra algun persona na unda ta bende karchi. Nan a bisa mi ku Albert Heijn sigur ta un, anto Mensing’s Caminada tambe. Ya komo mi tabata den e área pariba, m’a bai Albert Heijn bai wak dos karchi, pero segun mi e hende nai nan kabes no ta bon. M’a sali purá fo’i Albert Heijn bai Mensing’s Caminada. Pero parse ku ta asina mes e kos ta. E shon a kobra 150 florin pa dos karchi. Ami a puntra e shon di ta Pre-show di Nort Sea Jazz e ko’i ta. Nan a splika mi ku ta asina e preis ta.
M’a bira yama Jandino mesora, Jandino ta bira kue telefon:
“Ja, Hallo, Goeie Middag?
M’a kontest’é: “Hey Dino, Kua goeie middag kiko sua. Tende ki mi ta bai bisa bo aki. M’a bai wak karchi pa bo show ‘Hoe dan ook’ dal den duru aki. Ta di unda b’a sali ke ‘twee halen, vier betalen promotie’ aki? Ami no tin sèn pa paga e ko’i sua!
Jandino ta bira bisami: “Ja, dan moet je gewoon thuis blijven anto basilá riba FC Kip dan.”
N’e momentu ei mi a kuminsá bira falsu riba dje, m’a bira bis’é:
“Bo ta kere ami bo ta bisa e ko’i? Ami ku semper tabata tei p’abo? Ami ku semper a sostené i yuda bo na Kòrsou aki? Eigenlijk bo mester laga mi drenta pòrnada mes. Regel un ko’ speshal p’ami por bai ku un leuke chick noh?”
Jandino a bira kontesta: “Ei sua, nu woon ik un Europa koño. Nu moet ik alles in Euro’s betalen. Ke men paga bo kos kompletu figo figo bo bin enjoy, òf warda un aña, mi ta upload e riba youtube p’abo. Mi ta poko drùk aki tambe, ke men si bo logra keda kla, app mi, sino blijf thuis k’e chick gewoon mati.”
Asin’ei e yamada a terminá. Ke men Ydelienne, ku doló den mi kurason mi tin ku bisa bo ku mi no por kumpli ku loke mi a primintí. Si bo ke mi por download un par’i Dino Show fo’i Internèt pone riba DVD pa bo wak na kas riba ‘surround sound’. Si bo ke mi por añadí un saku di popcorn aserka, anto un Cola!
By the way……Happy Birthday Girl!
(Esaki ta un historia fiktisio i no ta basá riba realidat. E úniko parti ku ta bèrdat ta ku Ydellienne di bèrdat a hasi aña awe, anto e tin ‘hapje en drinkje’ pa tur hende na su kas awe :D)
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
-
Contact Us
- info@cuckoopress.com
“Kosnan ku mi ta lamentá di no a hasi promé ku mi a kasa!”
Un dama ku awe ta felismente kasá (mi ta kere anto) ta konta kuantu kos e ta lamentá di no a hasi promé ku el a kasa.
Aktualmente e tin 9 luna kasá i ya kaba e tin remordimentu. E no ta lamentá su eskoho di pareha ni nan eskoho pa a kasa. Pero si e ta lamentá ken e tabata promé ku el a kasa i lokualnan ku el a hasi òf keda sin hasi tempu ku e tabata soltero:
Mara mi a sèks mas tantu promé ku mi a kasa.
Mara mi a sèks ku mas hòmber plùs muhé promé ku mi a kasa. Mara mi no tabata tin miedu pa eksperimentá ku mi deseonan. Mara mi a sèks ku hende di otro rasa. Mara mi tabata tin ‘one night stands’ i ku mi no tabata tin miedu pa purba. Mara mi por tabata protagonista den un trio. Mara mi por a gana e nòmber di puta, ninga e nòmber di puta òf tabata tin e chèns di tabatin ku dil ku e idea di loke ser un puta lo ta nifiká. Mara mi a sèks ku mas pareha ku no tabata sinku so.
(Sinku e muhé ta yama so? Sinku ta hopi sua! ☺)
Mara mi por a pasa mas tantu tempu soltero.
Mi tabata tin mi promé frei tempu ku mi tabata tin 15 aña. Nos a keda kibra drecha, kibra drecha, te ku mi 17 aña. Despues di dje, mi a frei un otro gai mas, i despues di esei mi a frei un gai riba distansia largu pa dos aña i mei, i despues nos a frei otro dos aña i mei mas estando serka di otro.
Despues di e sinku añanan ei mi tabata tin mi promé chèns pa mi ta mi so, pero mi a hasi tur loke ta posibel pa mi no mester a dil ku e soledat. Mi tabata sèks regular ku mi èks frei, ku e speransa pa poné realisá ku ainda e stima mi i pone kuminsá trata mi mas mihó. Mi tabata basilá ku un gai ku tabata traha huntu ku mi na un restorant. Pues ora kos entre ami ku mi èks no ta bon, e kòki tabata subi warda. Mi tabata ‘chat’ ku diferente hòmber riba Internèt, ‘flirt’ ku nan na klup i fiestanan. Mi tabata hasi tur kos posibel djis p’ami no mester ta mi so.
Mara mi tabata tin mas tantu tempu pa mi lesa, skibi, pasa tempu ku mi amistatnan i bai movies mi so. Mara mi tabata por a sali mi so ku mesun fervor ku mi tabata purba sali ku otro hòmber.
Afortunadamente ami ku mi kasá tin e mesun kosnan en komun; nos tur dos ta kere den pasa tempu huntu ku otro i tambe apart for di otro. Pero mara mi tabata tin e kurashi pa surpasá mi miedu di ta mi so i siña ta mi so mas tantu.
Mara mi a bai studia afó na universidat, òf bai afó despues di a gradua òf biaha mas tantu durante mi hubentut.
Mi dos mihó amiganan a bai un programa di literatura ingles i skibimentu na Bath (suidat na Inglatera) ku mi tambe tabata tin gana di bai, pero mi tabata pegá riba un gai, pues mi a skohe pa keda ku e gai enbes di bai afó.
Mi tabata tin gan’i bai New York tambe, pero despues mi a prometé den matrimonio, i mi a bishita New York un bia so.
Mi tabata tin gana di eksperensha un bida di hende bashí, kloustrofóbiko den un apartamentu na Brooklyn, miéntras mi ta luchando pa drenta den e industria di publikashon komo eskritor.
(Serio? E muhé aki su kabes no ta bon.)
Lo mi por a sèks hopi na New York
(Ohhh….awó si mi tambe a haña gan’i bai New York. ☺)
Mi no tabata kier a kasa promé ku mi yega 30 aña di edat, sinembargo mi a konosé mi kasá ku 23, i mi a kasa ku 26. Lo bai tin remordimentu si bo kasa promé ku bo a plania. Tin aventuranan seksual ku bo mester kanselá òf pone un banda i pa bo biba bo aventuranan di mas grandi bo tin ku inkluí bo partner aden.
Pero pa loke ta trata mi aktual bida seksual, mi desaroyo personal, mi plannan di biahe i mi matrimonio? Mi no tin remordimentu riba nan niun. Mi no tin niun reklamo. Lo mi tuma un bon esposo di karni i wesu kualke dia riba tur sobrá kos.
—————-
Mi ta kere hinter e muhé aki su problema ta ku el a kasa muchu yòn. Kisas e mester a biba su bida un tiki mas tantu promé ku el a kasa. Yen muhé ta kana ku soño di ke kasa yòn, pero hopi bia ora bo drenta matrimonio yòn, ta bin yen ta problema despues pa motibu ku hende yòn ta kens i idiot. Nan kier sa nan sa tur kos, pero nan no sa un dònder!
Mi ta spera e ta kontentu ku su pai, pasó ta yen muhé akifó ta anhelá pa un bon hòmber. E keda lamentá yen kos asina, otro muhé ta pasa habri pia, dal e hòmber pushi den kara, pone lubidá mes ku e ta kasá.
Shon, tene bo papi duru!
Fuente: HuffPost
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Monthly Archives: July 2011
Life
Kico Bida ta? Un cadena di experencia…dushi y zuur tin ora… pero semper e ta hiba nos na nos esencia… un dia…. un pensamento di Ingrid Werleman Continue reading
Posted in Arte y Cultura, Articulo, Desaroyo di Bida Tagged amor, arte, Bida, calor humano, Ingrid Werleman, spiritualidad Leave a comment
Ciclonan di Bida
Ciclonan di Bida… nan ta hasi nos alegre of tristo of nos por sinja algo di nan… cu bida ta un proceso…. infinito…
Continue reading
Posted in Arte y Cultura, Desaroyo di Bida Tagged Bida, mente, pensamento, Poesia y Storia, sabiduria Leave a comment
Bira Grandi na un manera Gracioso, loke bo come, esey bo ta
Loke bo come, esey bo ta… pero e bon noticia ta cu tin speransa ora un hende cambia su estilo di bida… Bira Grandi cu Gracia… un articulo di dr. Carlos Viana. Continue reading
Posted in Desaroyo di Bida, Tips, Wellness & Lifestyle Tagged bira grandi, Bo Salud, Comunidad, Dr. Carlos Viana, wellness & lifestyle Leave a comment
EMDR, Sistema Psicoterapéutico pa elimina trauma
EMDR, Sistema Psicoterapéutico pa elimina trauma. Un tecnica introduci na Aruba pa Psicologo Mitsy McCollum-Willems, Specialist certificated in EMDR. E ta bisa: ‘un tratamento capaz di kita e pio y mas sufrimento di e situacionnan di nos bida y cu definitivamente tabata un mester na Aruba’
Continue reading
Posted in Articulo, Desaroyo di Bida, Tips, Wellness & Lifestyle Tagged abuso, Bida, Bo Salud, drs. MitsyWillems, psicologia Leave a comment
Natalis
NATALIS. Ken Mangroelal ta bishita Lago Hospital, unda e la nace…. un bida henter ta entercambia cu otro… Bunita Continue reading
Posted in Arte y Cultura, Desaroyo di Bida Tagged arte, Aruba di antes, Bida, Ken Mangroelal, Poesia y Storia Leave a comment
Kico mi tin cu haci cu mi yiu ora e bira rebelde.
Drs Mitsy Willems – psicologa – Ora un mucha ta haci locual ta corecto e ta algo importante ya cu di eynan e ta cuminza desaroya kico ta locual ta bon y kico ta malo, erornan ta haci cu e mucha ta siña di un ehemplo, di locual ta desaroyo di su lenguahe. Continue reading
Posted in Desaroyo di Bida, Tips, Wellness & Lifestyle Tagged Bida, calor humano, Comunidad, educacion, famia, Mitsy Willems Leave a comment
Checkpoint Color cu workshop gratis pa hubentud con pa traha un photobook
Pa tur hoben di 15 anja pariba Checkpoint Color tin bon noticia. Nan por participa den un workshop pa sinja traha nan photobook full gratis… Continue reading
Posted in Anuncio, Arte y Cultura, Tips Tagged anuncio, arte, photobook, potret Leave a comment
Van Dorp Store ta Cas di StampiAruba
Colecciona stampia ta un hobby cu StampiAruba kier promove cerca mucha. E ta inspira concentracion y trankilidad. E ta juda den conocemenento di mundo y cultura. Van Dorp Store ta cas di StampiAruba. Continue reading
Posted in Arte y Cultura, Tips, Wellness & Lifestyle Tagged adulto, balor, club, Comunidad, mucha, stampia Leave a comment
Posibel follow up pa e exitoso seminario Muhe y Liderasgo
Un articulo di prensa Hulandes cu por inspira Aruba pa uni forsa entre sector priva y gobierno pa stimula mas hende muhe pa tuma encargo di liderasgo. Na Hulanda sector priva y gobierno a crea un Charter ‘Talent naar de Top’…
Posted in Articulo, Desaroyo di Bida, Tips, Wellness & Lifestyle Tagged A.T.I.A., Comunidad, muhe, WOMEN IN LEADERSHIP, Workshop Leave a comment


text:
Competencia Dia di Betico Synchro
Diasabra ultimo, dia 24 di januari, a tuma lugar un competencia entre e atletanan di Barracudas. Esaki ta un competencia anual, den cua e atletanan ta presenta dilanti hurado, e diferente figuranan cu nan a siña.
Atletanan cu a participa ta e grupo di edad 12 aña y menos como tambe e grupo di edad 13 te 15 aña. Siguientemente e resultado di e competencia. E atletanan ganador a ricibi cada un nan respectivo medaya for di man di Sra. Memita Tromp- Gomez, cu ta Presidente di Barracudas.
Edad 12 and under
Di tres lugar: Janelly Piña
Di dos lugar: Sarah Silva
Di prome lugar: Victoria Geurts
Edad 13-15 aña
Di tres lugar: Nathania Riley
Di dos lugar: Anastasia van Daal
Di prome lugar: Rizhaylee Bello
Palabra di pabien na cada atleta cu a logra un medaya den e competencia aki. Un palabra di exito y perseverancia pa tur otro atleta den e deporte di Landamento Sincronisa. Pa mas informacion por like e pagina riba Facebook: Barracudas Aruba.


text:
Ciudad di Lausanne, Suisa lo tene e Weganan Olimpico di Invierno di Hubentud 2020
Diabierna durante dia, e ciudad di Lausanne, Suisa unda e base di e Comite Olimpico Internacional ta a wordo eligi pa host e 2020 Weganan Olimpico di Invierno di Hubentud. Mester bisa cu e ciudad di Lausanne a gana facilmente y for di un prome instante caba a convence e miembronan di IOC den e convention center na Kuala Lumpur, ganando di e otro candidatonan manera Brasov(Rumania) kende a caba di organisa e 2013 European Youth Olympic Winter Festival. E ciudad di Lausanne a gana e bid pa un margen grandi di 71 voto contra di 10 voto.
"E aña aki nos ta celebra e 100 aniversario di IOC na Lausanne”, presidente di IOC Thomas Bach a bisa e reporteronan. "E ta fantastico pa mira cu nos tin un continuidad te cu aña 2020”. E weganan Olimpico di Hubentud ta solamente pa atletanan den e edad di 14-18 aña, y 2020 lo bira e di tres edicion di e weganan kende a cuminsa bou iniciativa di e ex-presidente di IOC Jacques Rogge, esaki pa encurasha mas hoben di keda den deporte. E prome Weganan Olimpico di Invierno di Hubentud a wordo teni na Innsbruck, Austria den 2012 y despues na Lillehammer, Norwega. Den futuro cercano e ciudad di Lausanne lo por ta candidato pa host e Weganan Olimpico di Invierno. Suisa a host e Weganan Olimpico di Invierno na dos aocasion esakinan na 1928 y 1948, tur dos a ser teni na e ciudad di St. Moritz.


text:
Rofina Dorival-Lopez
July 10, 2015 - July 24, 2015
Burial Date July 31, 2015
Adres pa condolencia: Diahuebs dia 30 di Juli 2015 entre 7ór y 9ór di anochi na Aurora Funeral Home.
Obituaries » Rofina Dorival-Lopez
Bou di alanan di Dios mi ta sigur.
Abo cu ta biba bou di amparo di Altisimo, ta hospeda den sombra di Dios omnipotente, bisa Senor: “Mi refugio, mi forti, mi Dios, den kende mi ta pone mi confiansa!”
Salmo 91:1-2
Cu hopi tristesa, pero conforme cu boluntad di Dios y agradecido pa tur loke Rofina a hasi y nifica pa nos, nos ta anuncia fayecimiento cristianamente di nos estimada:
Rofina Dorival-Lopez mihor conoci como “Fina”
*10-07-1946 – +24-07-2015
Na nomber di su:
Estimado esposo: Marcus Dorival
Yuinan:
- Sholanski Dorival
- Cyrus y Bianca Dorival-Groen
- Osmond Dorival y Renata Chodor
Nietonan: Joshua y Sienna
Mama: +Rosa Lopez-Eckmeyer
Rumannan:
- Vda. Fortunata Tromp-Lopez
- Thoma y Frans Kelly-Lopez
- Ina y Thomas Quandus-Lopez
- Irena y Ale Croes-Lopez
- Mildred Lopez
Mescos cu ruman:
- Pablo y Reina Lopez-Orman y yuinan
- Arcadio Lopez y famia
Sobrinonan:
- Majorie, Siegfried, Marion, Marisol, Freddy, Richard, Franscois,
- Ivan, Yvette, Marlon, Alain, Suki, Milanka, Clement y Bertin
Cunanan: Jennifer, Michael y Jacinta na Hulanda
Ihanan: Marlon, Alain, Milanka y Marion
Su primo y primanan, amiganan na Aruba, Maria Koolman, amiganan na Corsou, Marvis, Dulce, Jetta, Carmen, Mayris y Tony, su ayudante na cas, enfermeranan di Wit Gele Kruis y dr. Algera.
Lo tin e oportunidad pa extende condolencia na famianan riba Diahuebs dia 30 di Juli 2015 entre 7ór y 9ór di anochi na Aurora Funeral Home.
Famianan Lopez, Dorival, Groen, Chodor, Eckmeyer, Tromp, Kelly, Quandus, Croes, Lampe y demás famianan ta invita tur amigo, bisina y conocirnan pa assisti na acto di entiero cual lo tuma lugar Diabierna dia 31 di Juli 2015 pa 4ór di atardi saliendo for di Misa Santa Anna pa Santana. E restonan mortal di nos defunto stima lo wordo transporta 1:30 ór di atardi for di Aurora Funeral Home y ta reposa for di 2ór di atardi den Misa Santa Anna.
Lo tin misa pa nos defunto stima riba Dialuna dia 3, Diaranson dia 5 y Diabierna dia 7 di Augustus 2015 pa 6:30’or na Misa Santa Anna.
Na lugar di flor of krans un donación pa “Wit Gele Kruis” lo ta altamente aprecia. Den misa lo tin un box disponibel.
Nos ta pidi nos disculpa si den nos tristesa nos por a lubida un of mas miembro di famia.


text:
August 1, 2015 / Lokal
...Minister Palm: Dòk ta kumpli ku apénas 5% di demanda...
Abogado Johannes ta di opinion:
Abogado mr Anthony Eustatius: KORTE TA RIBA UN BON KAMINDA I MESTER SIGUI ASINA Ku tratamentu di kasonan penal na papiamentu
...E promoshon pa Kòrsou lo ta impagabel...
Amiguitunan ke tal, bo konosé e kuenta di Pinocchio? Wel awe tante ta bai konta boso un tiki di esaki. Ban lesa!
Den otro pais e ta un krímen:
...Omayra Leeflang a konstatá ku...
...Segun Financial Times...
...Kleinmoedig: Kuido di buki ta kuminsá na kas...
© 2013-15 Extra - Notisia di Korsou


text:
Abogado mr. Lejuez ta splica
ORANJESTAD – Den casonan penal contra mucha menor di edad, Hues ta tene e interes di e mucha hopi na serio. Ta asina cu ultimamente tin diferente casonan penal caminda muchanan menor di edad ta envolvi y Hues ta dicidi di trata e caso cu portanan cera. Esey ta nifica cu prensa no por cubri e tratamento di e caso.
Den entrevista cu abogado mr. C. Lejuez, a papia riba esaki y pakico esaki ta wordo haci. E abogado a splica cu tin tratado internacional riba derecho di mucha caminda ta stipula cu si Gobierno mester tuma un decision den un asunto cu tin un mucha menor di edad envolvi, mester tene na prome luga cuenta cu e interes di e mucha.
Ta p’esey tin casonan penal caminda mucha ta envolvi, cu Hues ta dicidi di trata e caso cu portanan cera pasobra Hues ta haya cu e interes di e mucha, a base di e tratamento internacional di derechonan humano, mester pisa mas.
Tanto e parti di e interes di e mucha como e parti di trata e caso cu portanan habri pa asina comunidad haya sa kico a pasa den Corte ta importante. Ta Hues ta dicidi e momento ey, a base di e caso. Cada caso ariba su mes ta wordo evalua y ta diferente.
E abogado ta kere cu segun tempo ta bay, Corte lo bay tuma un otro postura pa cu e situacion aki. Por bien ta cu tempo cos ta cambia. El a menciona cu e tendencia di casamento di mesun sexo awor ta cambiando. Tin hopi mas hende ta acepta esaki manera tabata antes. Por ta den futuro tur hende ta acepta esaki of no.
E abogado a mustra desaroyonan di antes cu actual. Antes si Polis haya un persona cu un sigaria di marihuana, e ta bay cera. Awendia, un cierto cantidad di marihuana ta aceptabel. Awor ta considera un cierto cantidad di marihuana como uzo personal.
Esaki ta mustra cu segun cu tempo ta pasa, nos pensamento ariba kico ta corecto of no ta cambia.
E abogado a mustra cu recien pa un of otro motibo e tabata evalua e ley di antes riba ora cu un muhe corta horea di su casa, tabatin un castigo di prizon di 6 luna. Awendia ningun hende ta worry cu e ley aki mas y hasta el a wordo saca. Nos pensamento riba kico ta bon y kico ta malo, ta cambia cu tempo. Antes un situacion ta hopi castigabel y awendia y no ta asina castigabel mas.
Bigamia
Antes cu frecuencia na sala di raad di casamento, personanan tabata wordo deteni pa bigamia. Esey ta ora un persona cu ta casa y no a divorcia, a bay casa cu un otro persona. Hopi biaha esaki ta sosode cu stranhero nan cu ta ofrece placa pa asina nan por haya permiso pa keda riba nos isla.
Abogado mr. Lejuez tabatin un experencia asina den pasado caminda un persona homosexual cu tin permiso pa traha na Aruba, a gusta un otro persona homosexual di Venezuela cu a bin Aruba. E persona a namora di esun Venezolano pero e Venezolano mester bay bek su pais pasobra e no tin persona. E persona di Aruba a dicidi di busca un persona muhe pa casa cu e Venezolano pa asina e Venezolano por keda establece na Aruba. El a paga nan pasashi pa nan bay casa na Venezuela y a regla tur cos.
E pareha a casa na Venezuela y ora nan a bin Aruba, nan a wordo deteni. A resulta cu e muhe ta casa caba. Esaki ta bigamia. E señora a bay cera, e Venezolano a bay cera y tambe esun di Aruba a bay cera.
Esun di Aruba tabata e autor di tur e cos aki pero no tabata sa cu e señora tabata casa. E abogado a bisa cu e no ta hayando peticion pa asistencia den casonan di bigamia. E no por bisa si ainda esaki ta pasando hopi.


text:
Segun presidente di Parlamento, drs. Marisol Lopez-Tromp
ORANJESTAD - Tin diferente ley den proceso legislativo pa nan wordo trata, entre nan e ley di presupuesto tanto di Gobierno como di Parlamento.
Presidente di Parlamento, drs. Marisol Lopez-Tromp a informa cu ora cu nan ta reuni cu e diferente miembronan di cada fraccion, nan ta wak con leu nan ta y con nan ta canando.
Di e forma aki nan por tin mas of menos un bista pa ki tempo nan por yega Parlamento, y di e forma aki nan por tin un bon planificacion.


text:
Digicel ta ofresé aplikashon di Wikipedia Zero grátis na tur usuario
Digicel ta ofresé aplikashon di
Wikipedia Zero grátis na tur usuario
WILLEMSTAD, Kòrsou- Desèmber 2014: Digicel ta hasi introdukshon di un aplikashon grátis pa tur su usuarionan. Ta trata di e popular Wikipedia Zero. E generador di informashon, Wikipedia ta konta ku 500 mion usuario i ta posishoná na e di 6 lugar komo e websáit mas bishitá ofresiendo 32 mion artíkulo na 287 lenguahe. Pa generá tantu informashon ku diariamente ta wòrdu usá rònt mundu, Wikipedia ta konta ku aproksimadamente 80,000 kolaborador boluntario. Awó, e portal di informashon sibernétiko ta optenibel den un aplikashon fásil pa telefonnan Android i grátis pa tur usuario di Digicel.
Por ‘baha’ e aplikashon Wikipedia Zero i usa esaki grátis, pues e no ta usa data for di krédito disponibel i no mester selektá un plan di data pa por usa e aplikashon. Por ‘download’ via ‘Google Play’ òf por bai riba en.m.wickipedia ku kualke android smartphone i disfrutá di e aplikashon. Ta importante pa menshoná ku tantu e aplikashon komo e websáit di Wikipedia Zero ta grátis, pues e usuario no ta usa su data. Esaki ta e promé di algun aplikashon interesante ku Digicel lo introdusí den forma grátis na su klientenan. Na tur fanátiko di Wikipedia, riba e página di facebook di Digicel tin un promoshon masha atraktivo, soru pa bo ta un di e promenan ku ta download e app pa bo gana un “Trivial Pursuit Boardgame”.. Pa mas informashon bishitá Digicel òf e página di facebook https://www.facebook.com/DigicelCuracao


text:
Alex Rosaria ku su partido PAIS ke sende lus na kaya, miéntras ekonomia di su kas mes tin 31 luna den sukú
Insólito wak den un matutino ku lider di partido PAIS sr. Alex Rosario ta emití un komunikado papiando di situashon ekonómiko di Gresia. Esaki ta insólito teniendo na konsiderashon ku na 2014 Kòrsou a konosé un kaida di ekonomia di -1.1% i -0.5% den e promé kuartal di 2015, ku otro palabra Kòrsou su ekonomia ta totalmente paralisá.
Partido PAIS ku ta enkargá ku kartera di ekonomia na Kòrsou pa e último 31 lunanan den representashon di minister Steven Martina i awe minister Stanley Palm ta prekupá ku Gresia miéntras na Kòrsou su partido i gobièrnu su maneho ekonómiko ta un desaster pa Kòrsou.
Awó ku Banko Sentral tambe a kaba di publiká su sifranan, esaki a bira aún mas un konfirmashon ku e gobièrnu di Gabinete Asjes forma pa profeshonalnan manera nan a bisa ku nan ta un biaha mas ta demonstrá ku nan ta sin vishon, sin direkshon i ku pronóstikonan kompletamente deskabeyá anunsiá na komienso di 2013 i awe resultadonan ta mustra ketu bai ku enbes ku mester tabatin un kresementu esaki ta kompletamente kontrali di tur nan mes un pronóstiko ku nan mes a indiká.
Pa kolmo awor enbes ku Lider di partido PAIS wak e desaster ku e i su Ministernan a krea den nos pais, e ta bezig ta bai tira un bista riba otro kontinente ku lo no tin ningun efekto riba nos ekonomia òf turismo. Miéntras ku serka di kas si tin situashonnan ku ta afektá nos ekonomia, manera esun di Venezuela. Situashon na Venezuela na e momentunan aki ta di tal forma ku esaki ta afektá nos turismo, futuro di nos refineria, ku negosiashonnan na e momentunan aki ta kompletamente paralisá ku outoridatnan di Venezuela. Esaki ta trese ku’ne ku konsekuentemente esaki tambe lo tin un impakto grave den futuro, den nos ekonomia. E aktitut deskabeyá di e Gobièrnu di Gabinete Asjes sin vishon aki ta buta ku nos lo bai paga un preis ekonómiko hopi karu den futuro si e maneho aki no kambia di un manera drástiko.
Pero aparentemente lider di partido PAIS no ta mira esei, e no ke atendé ku Venezuela i ta purba hunga interesante dor di papia riba ekonomia di Gresia enbes di indiká pueblo di Kòrsou ki dia e i su gobièrnu i su minister di Ekonomia, huntu ku esun ku a bai kaba i e nobo ku nan tin pensa di buta, ta mustra nan profesionalismo i krea kuponan di trabou na esnan ku ta desempleá i tambe na esnan ku a pèrdè trabou pa motibu di e medidanan ku e gobièrnu aki forma pa partido PAIS, PS, PNP i tambe esun ku a hòrta asiento bai kuné a implementá na 2013, indikando ku tumando medidanan aki esaki lo laga e ekonomia krese .
Awor, e minister di partido PAIS ta riba un “world tour travel” sin logra nèt nèt nada, e úniko logro ku e i su partido tin riba nan nòmber ta kaida di nos ekonomia manera nunka Kòrsou no a konosé promé, lokual ku Frakshon di MFK i su lider Polítiko sr. Gerrit Schotte a bisa basta ratu kaba. Ta straño ku nan no a bisa ku ta pa falta di Schotte ekonomia a bai atras, paso ta esei so falta. No ta Frakshon di MFK ta bisa, ta sifranan ofishal ta demostrando kaida di ekonomia, miéntras resultado den kaya ta indikando ku no ta awor aki sino ya pa hopi tempu kaba pueblo i komersiantenan ta sintiendo esaki.
Ironia di bida ta kon den presupuesto di pais Kòrsou na aña 2013 i 2014 e gobièrnu di Gabinete Asjes a gaña komunidat ku ekonomia lo krese ku 1.5% i 2.1%, pero e loke nos ta eksperenshando ta kaida i mas kaida i nada otro.
Pueblo ta sufriendo bou di e maneho ekonómiko robes ku a wòrdu planeá den salanan di Renaissance 3 di òktober 2012 i awe ke hasi manera no ta esnan gobernando tin e pais kaminda e ta.
Gobièrnu a informá e komunidat ku e anan aki esta 2015 lo bira aña di rekuperashon i ku pueblo lo bai sinti esaki direktamente den su saku i hasta e gobièrnu a pidi e pueblo trahadó pa warda su slipnan di moda ku nan mes por a hasi komparashon pa wak kon dilanti nan a bai.
Loke ku nos ta mira ta ku preisnan astronomikamente haltu tur kaminda riba produktonan di nesesidat, i tambe produktonan den e makutu básiko ku gobièrnu a propaganda ku tantu fervor ku no lo tin impuesto riba nan, negoshinan serando tur kaminda kreando mas desempleo, penshonadonan sklamando ku otro palabra forsa di kompra ta sigui kai, Invershonnan stanka (tur hende wardando mihó tempu pa invertí), tur esaki nan i mas a konsekuensha di e maneho ekonómiko malu i desastroso di Gabinete Asjes i partido PAIS.
Ta esaki ta e danki ku pueblo di Kòrsou a haña di un gobièrnu ku a propaganda ku ta profeshonal nan ta ku tin tur sorto di titulo dilanti meimei i patras di nan nòmber pero e realidat di e trabounan ku nan mester hasi tas sero.
TA FASIL MUSTRA RIBA OTRO MIENTRAS ORA TA BO TURNU BO HASIE PIÓ
Amerigó Thodé
Miembro di Parlamento di Kòrsou
Frakshon di MFK


text:
Orashon djasabra 1 di ougustus 2015
Mateo 14:6-12
Dia a selebrá Heródes su aña, e yu muhé di Heródias a presentá un baile dilanti di e invitadonan i e baile a deleitá Heródes. P’esei Heródes a primintí bou di huramentu di dun’é kiko ku e pidié. Riba instigashon di su mama e hobensita a bisa: ‘Mi ke pa bo duna mi kabes di Huan Boutista riba un skalchi.’ Heródes a bira tristu, ma el a duna òrdu pa hasi loke e hobensita a pidié, pasobra el a hura dilanti di su invitadonan. El a manda un hende prizòn bai kap Huan su kabes kita afó. Nan a trese e kabes riba un skalchi i pas’é pa e hobensita ku na su turno a hib’é pa su mama. E disipelnan di Huan a bin kohe e kadaver i der’é. Despues nan a bai konta Hesus kiko a pasa.


text:
June 2014 21
Remarkenan di MFK na propuesta kambio di lei Landsverordening op de Scheepstonnagebelasting 2007 P.B.
Nos tin diferente remarke: Dokumentonan ku ta falta: Teksto di e Landsverordening op de Scheepstonnagebelasting 2007 P.B. 2007 no. 110 Ta den e lei aki di 2007 lo mester bini algun kambio manera a keda proponé pa esnan ku a bini ku e lei di inisiativa aki. No tin un sistema digital ainda pa por […]
Tromp a kumpra polítikonan na Sint Maarten pa por mantené poder i no wòrdu kuestioná den Banko Sentral
Transakshonnan dudoso ya pa hopi aña validá i outorisá den Banko Sentral, akshonnan robes ku no por weta lus di dia den banko sentral. Entre rapòrt di Kontrolaria General i esun di PricewaterhouseCoopers Hulanda mal maneho di Emsley Tromp ta bira transparente. Transakshonnan finansiero straño ku ta supuestamente monitoreá i kontrolá dor di banko […]
REMARKENAN di Frakshon di MFK RIBA E LEI Pa kambia kódigo penal ayera den Komishon Sentral.
Intervenshon ayera 27 Yüni, di Gilmar “Pik” Pisas na nòmber di frakshon di MFK, “Aki no ta trata di kambionan ku ta konektá di un manera òf otro ku otro. Ta fragmentonan di lei los ku a bin diskubrí komo erornan durante delaster añanan, espesialmente for di introdukshon de nos Kódigo Penal nobo na aña […]
Rooftop PV has added benefit of passive cooling: UCSD study – June 27, 2014
A study by the University of California, San Diego (UCSD) has concluded that PV modules keep buildings significantly cooler in summer through passive solar cooling. The UCSD researchers concluded that rooftops with PV installed kept buildings up to 5 °C cooler during the day than areas without. For their case study at the Jacobs School of […]
Germany Now Produces Half Of Its Energy Using Solar
Germany has set a new record, with solar power providing 50.6% of its electricity in the middle of the day on Monday June 9th. Solar production peaked that day at 23.1GW. Three days earlier it was 24.2GW between 1 and 2pm, but on the 9th demand was down for a public holiday, allowing the breaking […]
Preguntanan konforme Reglamentu di Órden tokante rapòrt Toedrachtsonderzoek CBCS di PwC Hulanda
Willemstad, 24 yüni 2014 Tópiko: preguntanan konforme Reglamentu di Órden tokante rapòrt Toedrachtsonderzoek CBCS di PwC Apresiabel sr. Jardim, Pa di 3 biaha Frakshon di MFK ta hasi uso di derecho komo miembronan di Parlamento, hasiendo mesun preguntanan ku nos a hasi na 2 okashon anterior na bo persona sin a risibí ningun kontesta te […]
Di bérpùt pa krísis den SOAW!
Minister di SOAW, señora Jean-Marie Francisca di partido Pueblo Soberano sostené pa Partido PAIS, Partido PNP i esun ku a hòrta asiento di Partido PAR bai kuné, awe a bin bisa den Parlamento ku e Ministerio di SOAW ta den krísis despues ku anteriormente e mesun minister aki a deklará ku SOAW ta un bérpùt. […]
Ta biba den saku di Pueblo pa saka sèn
Koalishon ta duna Asjes un biaha mas lus bèrdè pa sigui favoresé kompinchinan, Djaweps 19 yüni 2014 a inisiá e reunion públiko di Parlamento pidí dor di frakshon di MFK, ku e petishon pa atendé e mal maneho ku ta hibando pa ku deporte na Kòrsou. Manera semper nos frakshon tabata bon prepará i dokumentá […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Tokante Karchi 60+
Trabounan pa introdusí Stichting Karchi 60+ a kuminsá for di den aña 2000. E dos organisashonnan ku tabata na kuna di Stichting Karchi 60+ ta Raad voor Ouderen Beleid i Buro Maatschappelijk Consulent (BMC). Na aña 2000 BMC a organisá e promé "Expo 50+ i Futuro 50+", kaminda e karchi di deskuento pa nos grandinan a wòrdu introdusí. Despues di hasi un enkuesta bou di e hende grandinan di Kòrsou i Boneiru, Stichting Karchi 60+ a wòrdu lanta na Yanüari 2001 i a kuminsá ku e promé servisionan. Te ku aña 2004 Stichting wòrdu di spònser dor di BMC, Sra. Riedel-Rafaela, ku ta e dirèktùr di BMC, RBTT, Brox Shoes, diferente otro negoshinan i personanan priva. Na 2005 Stichting a haña supsidio di AMFO i esei a sigui te ku aña 2012.
Stichting Karchi 60+ ta orguyoso di bisa ku e ta disponé di trahadónan hopi dediká ku hopi amor pa nan trabou i hende grandi. Hopi be nan ta bai mas leu ku loke nan trabou ta rekerí pa yuda i asistí nos hende grandinan.
SENTRO DI AKTIVIDAT 60+
Na 2009 nos a kuminsá ku un sentro di aktividat kaminda nos hende grandinan por bini sosialisá ku otro i tambe partisipá ku e diferente aktividat nan ku nos tin diariamente. E aktividatnan ta selekshoná a base di loke nos hendenan ta pidi i nan mester kontribuí pa stimulá salu físiko i mental. Tambe tin aktividatnan ku ta sirbi pa prevení problemanan den futuro. Pa mas informashon por selekshoná e opshon Services.-->


text:
Tin hopi forma pa logra desaroya disciplina den mucha. Pero mi ta kere e ta cuminsa hopi biaha cu cosnan ful otro cu bo ta kere. E ta cuminsa cu structura. Ora bo ta duna e mucha un structura cla, esey kiermen un ritmo di dia constant, reglanan cu ta cla, duidelijk pa un mucha y cu bo ta aplica tur dia consecuentemente.
Esey ta hinca un mucha den un ritmo cu ta hasie mas fasil pa e siña. Por ehempel, si tur dia ora bo ta lanta bo sa cu prome cos cu bo ta hasi ta cambia bo paña, come, of come, cambia bo paña, skeiro bo djente. Si tur dia ta e mesun ritmo, mesun ora, e mucha ta siña “Hey, esey ta loke mi tin cu hasi”.
Tin biaha tin mucha cu tin dificultad pa keda cu nan atencion, nan focus, riba loke nan tin cu hasi. Paso e no ta asina facil. Nan ta bai hunga, nan ta bira distrai. Bo por yudanan cu plachi. Asina bo ta siñanan door di bai cunan den e pasonan, por ehempel:
- Ora nos lanta prome ta kita pijama, despues ta coy serbete y bai den baño pa baña.
- Ora nos cla di baña ta skeiro djente y peña cabey.
- Ora nos ta cla di peña nos ta bay den camber bisti paña, meña y sapato.
- Ora nos ta cla di bisti, nos ta coy nos tas di scol, bai den comedor y sinta na mesa.
Y asina bo por structra ta con ta cuminsa cu bo dia, pa bin na mesa pa come. Bo por pensa algun manera pa traha un serie di plachi cu lo yuda bo splica bo jiu e secuencia di un actividad cu e ta haci tur dia?
Kico esey ta pidi di mayor?
Cu bo ta conciente di con bo ta biba, anto con bo ta pone e structura p’e mucha. Paso si bo mes como hende grandi ta biba iregular, den sentido cu un dia bo ta drumi dies’or, otro dia bo ta bai drumi diesdos’or, otro dia och’or, bo ta come un dia si, un dia bo ta salta cuminda. Bo yiu no por desaroya e structura, pasobra e ta bai mee cu bo.
Nos tur sa, por ehempel cu ora di scol, muchanan mester lanta na tempo, nan mester come, bisti, bai cu nan huiswerk, etcetera. Y den vakantie ta mas dushi, nos por hasi un tiki kico nos kier, nos por lanta mas laat, nos por bai un caminda. Hopi biaha den vakantie e structura bo ta lag’e cai.
Esey ta bon, basta bo corda cu e ora bo yiu tambe ta bai laga los. Paso e ora ki bo ta ripara? Nan ta drumi iregular, nan ta bira mas druk. Pakico? Pasobra nan structura vast b’a lage los. No ta nada, bo por deal cu n’e. Pero e no ta “mal comportacion”. Dus e ta un reaccion logico di un mucha. Dus structura ta uno.
Algo otro cu ta importante ta pa nos compronde cu mucha tin cu siña comportacion. E no ta algo cu den un solo biaha nos ta splicanan anto “okay”, nan ta hasi’e. Un ehempel ta “ruim op”. Mucha en general no ta gusta ruim op. Tin ta gusta, pero mayoria no ta gusta, “Nos ta gusta hunga, pero ora di ruim op ta laf”. Awo, con bo ta siña un mucha ruim op? Con bo ta hasi cu e ta ruim op su cosnan sin cu tur biaha bo tin cu zundra y rabia?
Wel, un di e cosnan ta cu na cuminsamento, por ehempel, bo por pone e structura cu ora hunga bo ta hunga cu dos, tres cos pareu. Bo no ta duna mucha demasiado co’i hunga pareu. Pakico? Pasobra nan ta djis perd’e, nan ta perde den tur e co’i hunganan. Dus ora nan tin cu ruim op “Ta unda mi tin cu cuminsa? Mi no sa unda pa cuminsa, dus mi ta lag’e”. Custumbra bo yiunan hunga cu cierto cosnan, anto ora nan cab’i hunga di biaha nan ta ruim nan op den un lugar special.
Kico esey atrobe ta exigi di bo como mayor? Pa uno, abo tin cu pone un structura, abo tin cu organisa esey. Si bo ta dunanan djis un caha, tira tur cos aden, otro biaha ki nan ta bai hasi ora nan ta hunga? Nan ta djis bolter e caha, tur cos ta bin abou. Abo ta irrita. Mientras, si bo tin e disciplina bo mes, pa bo bisa “Okay, e co’i hunganan, e autonan ta kinan, of e popchinan ta bai eynan, e blokinan ta bai eynan. Si e mucha ta siña fe’i cuminsamento cu ta esey ta e structura e ta bai bira mas facil pa e cumpli cu n’e.
Asina structura, regularidad y pasenshi ta e hermentnan cu nos ta usa. Y si b’a ripara cu e mucha tin dificultad pa cuminsa cu e ruim op, bo ta bisa “Okay, ban ruim op.. ki bo kier ruim op prome, e popchinan, of e blokkinan? Bo ta corda unda e blokkinan ta bai si? Eynanan nan ta bai”. Eseynan ta medionan pa yuda mucha desaroya e disciplina interno cu a lo largo, ora nan ta grandi, nan mester di dje. Den un futuro nos ta sigui papia riba otro forma pa siña mucha cumpli cu e disciplina.
Bin bek y lagami sa con a bay of post bo pregunta riba nos Facebook page: www.facebook.com/developtogrow
Bo a disfruta di e articulo aki? Comparti’e riba Facebook click aki –> Share


text:
News
Click On Aruba ta kere den respet!!!
Click On Aruba lo sigui cubri tur evento rond di nos isla y trece esaki pa boso, manera semper pero semper cu respet. Click ta haci esaki pa respet na un y tur y tambe nos ta pensa cu no mester publica esakinan djis pa haya mas likes of hits. Nos ta kere den cosnan positivo y cu respet. Manera e hobennan mes ta bisa, Ban Keda Nice!!! CLICK!!!!
Kepler 452b…Un planeta igual na esun di nos
Fiat Chrysler yama bek pa compania pa preveni hacking
Den loke cu ta parce e prome den e industria, Fiat Chrysler a lansa un gigantesco recall diabierna pa purba proteha nan vehiculonan for di hackers di computer.


text:
Puntonan di òrdu
E maestro mester tene su mes na e siguiente puntonan di òrdu
E maestro mester ta batisá
E maestro mester ta fiel kreyente (no falta sirbishinan djadumingu, estudio bíbliko, orashon)
E maestro mester ta obediente na e liderazgo di su iglèsia
E maestro no por ta seksualmente aktivo fuera di matrimonio
E maestro no mag huma, bebe, parandia, hasi uzo di droga i otro supstansianan ilegal
E maestro mester bisti apropiá pa bin lèsnan
Ta rekerí pa respetá otro tantu den lès komo pafó di lès
E maestro no tin mag di hasi uso di telefòn selular durante di lès
E maestro no tin mag di kome ni bebe durante di lès
E maestro no ta permití pa bini lès ku bishitante sin pèrmit
E maestro mester sòru pa bini ku su materialnan nesesario pa e sigui e kurso (p.e. Beibel, bukinan, pèn, pòtlot, skref, laptòp, ets.)
E maestro mester sòru pa prepará e lokashon kaminda e ta duna lès for di trempan.
Bistuario
Ta rekerí pa e maestro ta bistí na un manera apropiá, esaki ta enserá:
Saya bou di rudia
No ta permití pa bini ku slòf
No ta permití pa bini ku blusa ku strèp ni tubu
No ta permití pa bini ku t-shirt manga aden (ni flanèl djabou)
No ta permití pa bin ku short ni karson 3/4
No por bini ku nada ku ta eksponé bo mes na un manera indesente
Ousensia
Si akaso e maestro no por duna e lès e mester avisá pa mas tarda 48 ora promé ku lès p’asina un otro hende por prepará pa remplas’é. Pues tuma nota di e roster.
Punto di atenshon
E maestronan ku ta duna un spesialisashon di ministerio mester prepará nan propio roster ku ta kubri tur e 9 simannan. Kòrda tene kuenta ku na final di e spesialisashon mester tin un prueba of proyekto final ku lo konta komo punto pa e studiantenan. Mester entregá e roster i e prueba final (kual ta algu práktiko) promé ku desèmber p’asina por evalu’é i aprob’é.
Puntonan di òrdu
E studiante mester tene su mes na e siguiente puntonan di òrdu
E studiante mester ta batisá
E studiante mester ta fiel kreyente (no falta sirbishinan djadumingu, estudio bíbliko, orashon)
E studiante mester ta obediente na su mayornan i e liderazgo di su iglèsia
E studiante no por ta seksualmente aktivo fuera di matrimonio
E studiante no mag huma, bebe, parandia, hasi uzo di droga i otro supstansianan ilegal
E studiante mester bisti apropiá pa bin lèsnan i e mester tin su uniform na tur les.
Ta rekerí pa respetá otro tantu den lès komo pafó di lès
Tur porta di klas ta sera 9or en punto. Si un strudiante yega despues di 9or e no por asistÍ na e les mas i lo konta komo ousente.
E studiante no por partisipá na e lès di práktika si e no a bini e lès di teoria i vice versa
E studiante no tin mag di hasi uso di telefòn selular durante di lès
E studiante no tin mag di kome ni bebe durante di lès
E studiante no ta permití pa bini lès ku bishitante sin pèrmit
E studiante mester sòru pa bini ku su materialnan nesesario pa e sigui e kurso (p.e. Beibel, bukinan, pèn, pòtlot, skref, laptòp, ets.)
Bistuario
Ta rekerí ku e studiante ta bisti na un manera apropiá, esaki ta enserá:
Saya bou di rudia
No ta permití pa bini ku slòf
No ta permití pa bini ku blusa ku strèp ni tubu
No ta permití pa bini ku t-shirt manga aden (ni flanèl djabou)
No ta permití pa bin ku short ni karson 3/4
No por bini ku nada ku ta eksponé bo mes na un manera indesente
E studiante mester bisti su ünifòrm durante di lès, solamente ora ta hasi les praktiko manera baile i mimika òf trabou práktiko manera entre otro limpiesa, subi seru i aktividatnan paresido por bisti otro paña teniendo kuenta ku regla di bistuario.
Ousensia
En total bo no por falta mas ku 2 lès. Den kaso ku bo falta mas ku 2 lès lo bo risibí un rekonosemente na final di e kurso i no un diploma. Si bo falta mas ku 5 lès lo bo no risibí ni un diploma ni un rekonosementu na final di e kurso. Pa kada lès ku bo falta bo mester avisá mínimo 1 ora promé ku lès kuminsá.


text:
Digicel ta simplifica menu pa activa uzo di data cu *123#
Digicel Pre-Paid awo ta ofrece miho control di data
Digicel ta simplifica menu pa activa uzo di data cu *123#
ORANJESTAD, Aruba – 3 di september 2014: E compania di telecomunicacion cu e red mas grandi, mas miho y mas lihe a añadi na su servicionan extraordinario cu un forma mas facil di uzo y control pa cu e menu di activa data. Den un era cu clientenan semper ta sinti atraccion pa opcionnan cu ta mehora eficiencia den nan bida diario, Digicel a simplifica y mehora su menu pa activa data plan pre-paid, cu e lansamento di *123# y instruccionnan facil pa sigui.
Clientenan awo por simplemente primi *123# sigui pa “send” y sigui e instruccionnan pa e sistema mas “user friendly” y mas controlabel pa uzo di data y asina activa cualkier plan ki ora cu ta.
Digicel a elimina e plan “pay as you go” y clientenan tin cu activa un plan di data pa uza data riba e red di 4G. Si un cliente scoge pa no tin un plan di data, e ora e no lo tin servicio di data tampoco, locual kiermen cu e no lo haya su mes tampoco cu cobransanan inespera pa data.
Cu e cambionan mas recien, Digicel tambe a lansa e plan di data mas barata na Aruba y awo – pa unicamente Afl. 1.99 – clientenan tin uzo di 30 MB di data pa dia pa “chat” y uza “apps” ki ora cu ta y for di cualkier luga. E data plan di un dia automaticamente ta wordo renoba diariamente pa evita gastonan adicional.
Cu e plannan di data nobo (pa un of mas dia) y *123#, Digicel tambe ta yuda e cliente elimina gastonan adicional. Ora cu e cliente a uza tur su MB-nan, e acceso pa data ta wordo cancela y pa por sigui uza data, e cliente mester reactiva esaki, aunke e plan mes no a caduca. Asina cu e cliente ta reactiva un plan, e tin acceso di pa uza data atrobe.
Digicel Aruba ta invita su clientenan pa experencia e opcionnan nobo di uzo di data y gosa di e miho servicionan den telecomunicacion, cu plannan di data miho, mas control di uzo y sin gastonan adicional.


text:
BO TA SATISFECHO KU BO PROVEDO DI SERVISIO DI INTERNET? KLEK AKI
Pasonan pa bira un Freelance Enkuestado Email
1. Yena e formulario abou kompletu, klek i mando pa nos
2. Nos ta evaluá e informashon
3. Bo ta haña un email di konfirmashon. Tuma nota di e kontenido i konfirmá dor di klek riba e lenk den e email.
4. Despues di konfirmashon nos ta mandabu un email ku splikashon di e forma di enkuesta, pago mensual, ets.
Kon bo ta generá entrada?
1. Kada Freelances ta haña un enkargo i instrukshon amplio promé ku kada investigashon
2. Freelancer ta buska hendenan segun e instrukshon ku boluntariamente ke partisipá na e enkuesta i manda un lista ku e adrèsnan di email pa nos. E instrukshon ta dunabu informashon riba p.e. Sekso, Edat, Bario, Okupashon (skol, trahado, etc.) Di e boluntarionan ku ta ser asepta pa e enkuesta. E instrukshon por menshoná tambe un máksimo kantidat di adrès pa kada Freelancer. Pa kada persona individual por pone solamente un adrès di email riba e lista.
3. Bonservisioso ta manda un lenk den email pa kada partisipante segun e lista aprobá. E partisipante mester manda e formulario di enkuesta yená kompletu pa e enkuesta ta valido.
4. Kada 2 siman e Freelancer ta haña un email ku e kantidat total di formularionan valido ku bonservisioso a risibí. E Freelancer mes ta determiná e momentu di su pago. Pa kada formulario valido e Freelancer ta akumulá f. 1,-- (Un Florin Antiyano). Pues mas adrès bo manda i mas formulario valido nos risibí, mas entrada bo ta generá.


text:
Pa Kico Bira Miembro
PAKICO BIRA MIEMBRO DI UN SINDICATO MANERA F.T.A. ?
Sindicato F.T.A. ta un organisacion di e Clase Trahador y pa e Clase Trahador. Esaki ta debi na un lucha social sangriente cu a inicia na aña 1886, cu a nifica fin di esclavitud. E ta un organisacion cu ta representa e Clase Trahador na pia di trabou pa cu e gerente y ta proteha nan derechonan y lo motiva nan den nan obligacionnan.
Un sindicato manera FTA ta organisa trahadornan y ta promove nan interesnan y soluciona e problemanan comun di e Clase Trahador. Democracia den un sindicato y den FTA ta cuminsa cu un miembrecia alerta.
Un sindicato manera FTA ta representa e trahadornan colectivamente, e ta papia of intermedia pa e trahador. Sin representacion sindical, mayoria biaha e trahador ta den desventaha pa por haya un trato y solucion husto pa cu su problema y derechonan. Un sindicato manera FTA tambe por lucha pa yega na leynan necesario pa e Clase Trahador y nos comunidad en general, manera:
1. Ley pa proteha seguridad di trabou
(ley laboral)
2. Ley pa proteccion di e trahador
(ley di retiro)
3. Ley pa proteccion di consumidornan
4. Ley pa preveni cu muchanan ta wordo
explota, etc.
Un trahador ta desea un trabou fiho cu bon salario, un bida decente p’e y su famia, participacion den tur loke ta afecta su bida comun. Como trahador Bo ta solicita pa un trabou y bo ta wordo splica di bo obligacion- y bo derechonan. Nan ta duna bo preto riba blanco kico lo bo bai gana y despues di un prueba di dos luna, si bo perfila bon, lo bo drenta servicio permanente. Pero tin hopi mas beneficio cu directamente lo bo no wordo informa di nan. Como trahador mayoria biaha lo bo no logra esaki bo so.
Pero si Bo uni cu e otro trahadornan cu tin e mesun tipo di problemanan y afilia na F.T.A., e dunador di trabou lo bai scucha peticion y necesidadnan di e trahadornan. Den e caso aki, FTA lo sinta na mesa cu e dunador di trabou pa yega na un Contrato Colectivo (CAO): pa mehora condicionnan di trabou manera: dianan di vacansi, seguro medico, placa di vacansi, bonus, dianan liber pa ocasionnan special, compensacion adicional pa trabounan special manera cahera, etc.
Pero tambe ta yega na un acuerdo riba Bo obligacionnan pa cu e empresa. E acuerdo aki nos ta yama CAO, CWA of CLA cu ta nifica:
CAO - Collectieve Arbeids Overeenkomst
CWA - Collective Working Agreement
CLA - Collective Labour Agreement
Pa bira miembro, un trahador mester yena un formulario cu informacionnan rekeri - nomber completo, fecha y lugar di nacimento, number di cedula, etc. Esaki ta pa autoriza deduccion di e Contribucion mensual cu ta Afls. 28,--, alavez autoriza pa deduci Afls. 10,– den December como Campaña financiero. E sumanan aki ta wordo aproba den Congreso di FTA.
E contribucion aki ta pa financiamento di e sindicato cu ta representa bo y ta cubri e.o. salario di trahadornan permanente, abogado, preparacion y negociacion di Contratonan (CAO) y lo demas gastonan operacional.
No mester lubida cu “T’ABO” ta e sindicato. Ya cu si no tin miembrecia no tin sindicato. Pa bo por contribui na bo sindicato, bo mester atende na e reunionnan, p’ asina bo por expresa bo ideanan, tuma parti activo den tur su eventonan pa haciele mas efectivo ainda den duna servicio na bo necesidadnan y di bo Coleganan (Compañeronan).
En general un sindicato ta e voz di e trahadornan cual ta wordo representa pa e delegadonan, cu ta wordo eligi door di e miembronan. Un delegado of Shopsteward mester ta un ehempel pa e sindicato cual ta wordo mira como un representante of un lider pa e trahadornan. E mester ta activo y al tanto di nos leynan laboral, participa den tur actividad sindical pa por duna un mihor representacion na e miembronan.
Tur trahador tin e derecho di bisa NO na un sindicato y e lo pensa cu e mes lo defende su mes. Si nos tur pensa asina, lo no tin UNION, lo no tin un organisacion sindical manera FTA, y lo no tin representacion y nos lo ta para nos so cu e dunador di trabou. Union ta haci forsa, bo so no por logra tur e beneficionan cu un sindicato manera FTA por logra pa ofrece bo.
Pa termina nos kier a informa cu sindicato FTA - Federacion di Trahadornan di Aruba ta representa trahadornan den tur tipo di empresa, manera Contratista paden y pafo di e Refineria, Hotel, Casino, Industria, Comercio, Banco y Aseguro, Transporte y Comunicacion, fundacionnan y institucionnan di Gobierno.


text:
ORANJESTAD - Durante di un conferencia di prensa gobierno a introduci Grupo Odinsa na comunidad. E compania encarga cu e proyecto Green Corridor.
Gobierno y minister encarga cu infrastructura Benny Sevinger a bin ta duna informacion ultimo simannan riba diferente proyecto entre otro esun di Green Corridor. Sr. Sevinger a enfatisa cu esaki no ta un construccion di un simpel caretera, cual por mira cu e tabata un topico di discusion bou di diferente gobernacion pa motibo cu e ta complica pa diferente motibo.


text:
Origen di Karnaval
Karnaval tin su origen for di e fiestanan pagano na Roma i Gresia. Bacchanalia i Saturnalia ta algun di nan. Riba e fiestanan aki nan tabata duna e dios di kosecha Saturno i e dios di biña Bacchus onor. Durante e fiestanan tur lei ku ta kontrola moralidat ta wordu abolí. E ta enserá sakrifisio di hende na diosnan falsu, sèks parotín i bebeburachi. Djei e palabra Karnaval-Bacchanal. Boso bida tabata domina pa inmoralidat, pashon, buracheria, bakanal, paranda i adorashon di diosnan falsu. Pero awor e paganonan ta keda mashá asombrá, ora nan mira ku boso no ta kompañá nan mas den e eksesonan ei i p’esei mes nan ta papia malu di boso! 1Pedro 4: 3
Kustumber di disfrasa:
Romanonan tabata konsiderá e luna di Febrüari un temporada di limpiesa i ta e luna ku nan aña nobo ta kuminsa, durante kua nan tabatin ku kore ku spiritunan malu di wenter di fríaldat i skuridat, ya asina e klima lo ta sufisiente bon pa un bon kosecha. Pa kore ku spiritunan malu nan tabata subi kaya ku maskarada bistí i disfrasá, esklavonan i shonnan ta kambia di rol ku otro i homber ta bisti na muhé. Despues ku e kustumber a drenta Inglatera e fiesta di Saturnalia a bira ‘feast of fools’ i den otro paisnan Oropeo el’a bira ‘feast of ass’. Den e fiesta nan ta hasi chèrchè di e nasementu di Kristu, hungando e komedia di pesebre den misa i na final ta grita ‘hee-haw’ na luga di ‘amen’. Den siglo 15 iglesia Katóliko a stop esaki, despues ku e komportashon di e parokianon an a sali kompletamente for di man. Otro kustumber di maskarada i disfrása, ta bini di Afrika, ritualmente enmaskara, nan ta kana den sírkulo pa kore ku spiritunan malu i pa onra defuntunan.
Kultura pagano den kristianismo
Te ku aña 300 tabata persiguí i kruelmente mata kristiannan den Imperio Romano. Despues Emperador Konstantino a deklará libertat na kristiannan. Pa motibu aki kristianismo a bira algu popular, hopi pagano a bira ‘kristian’ sin ku nan a tende e Evangelio of berdaderamente kombertí. Nan fiestanan pagano i kultura di Oropa bárbaro, iglesia Katóliko Romano no por a saka afó. Finalmente a akseptá nan i nan a bira parti di e aktividatnan di iglesia. Asin’aki hopi di e fiestanan a drenta kristianismo i haña otro nòmber. Manera Pasku di Desember 25 i Haloween na òktober, e fiestanan di Febrüari a bin haña e nòmber Karnaval. Temporada di karnaval ta kuminsá +/- 6 di Yanüari i kaba e djadumingu depues di djarason di shinishi, shete siman prome ku pasku di resurekshon; ‘Easter’ kuminsá. (Easter tambe ta nòmber di un diosa pagano)
Orígen di e nòmber Karnaval
Karnaval ta bini di e palabra latino “Carnevale” Carnem (karni) i levare (kita) ku ta nifiká, kita karni of sin karni, un adaptashon di e nòmber original Celtiko “carrus navalis” ku ta nifika un boto ku ta trese diosnan di nort pa nan fiestanan. Karnaval ta un fiesta di delisia i di goso karnal. E ta duna okashon; krea oportunidat inmenso pa aktonan pekaminoso, bergonsoso i ofensivo den bista di Dios. Asina hopi kantika di karnaval ta di dòbel sintí ku ta enkurashá hende pa lubidá riba Dios un ratu i djòdjò bai. (ku tur su konsekuensianan) Pues kome pa loko, bebe fuma, hasi kosnan inmoral, promé ku e 40 dianan di reflekshon yega ku yama Kuaresma ku ta nifiká arepentí. Den kuaresma ta apstené di karni (Camem Levare) i paranda pa por keda limpiá (supuestamente) di tur piká ku a hasí durante di e fiesta. Asina e kustumber a pasa di Roma pa Spaña, Portugal i Fransia.
Karnaval tambe: Mardi Gras
E nòmber aki ta nifiká “Djamars Vèt” na franses, ku ta e último dia di Karnaval i e último oportunidat di gosa di kuminda i bibida promé ku e djarason di shinishi. 1699: Mardi Gras a drenta Merka na New Orleans dor di un eksploradó franses ku yama Iberville. Na New Orleans te ahinda tin un kaya prinsipal yamá na su nòmber.
Karnaval na Kòrsou
Oropeanonan ku a bin pa negoshi di sklabitut tabata selebrá Karnaval den nan klupnan. Den añanan ’60 Karnaval a subi kaya huntu ku e ritmo di tumba i Kòrsou a haña su Karnaval. Awendia nan ta bisa ku e ta nos kultura, komo sifuera e ta algu di siglonan di antepasadonan, pero e no tabata eksistí na Kòrsou mes promé ku esei. Den kada país Karnaval a drenta di un otro forma huntu ku Katolisismo. Esei ta pone hende kere ku e ta un fiesta Kristian, pero e no tin nada di haber ku e Rabi Hudiu ku yama Hesus di Nazarèt. Lei Hudiu di Moises ta prohibí e fiestanan aki klaramente, pesei nan no por a bini di Hesus. Kon Dios por ta di akuerdo anto? Kon por bendishoná Karnaval anto? I si e ta algu bendishoná, dikon tantu desgrasia i aktonan inmoral? Nos tin ku evaluá nos kultura i drecha loke a bai malu. Kriminalidat, bo por bisa, tambe a bira parti di nos kultura, pero nos no por broma kuné. Asina tambe, si nos ke ta un país kristian di bèrdat, nos mester sigui ku e proseso di madures kristian i laga patras loke no ta di Kristu. Hende ta kreá pa adorá i tin komunion ku Dios. Lo ta bon si nos kultura ta enserá: bai iglesia ku kanto i alegria (Salmo 100:4), lesa Beibel, hasi orashon, bisti desente, hasi deporte, yuda pober i enfermo, i lanta nos yunan den bon kaminda. Esaki e ora ei ta trese prosperidat, satisfakshon i felisidat den nos país. Nos no tin nodi di sakrifiká nos dignidat, pa supuestamente nos haña entrada di turismo di Karnaval. I hasta si turismo trese algu di plaka, e mesun sèn ta paga e polisnan overtaim kuné (Naf.150.000 na aña 2006) i Dios sa kuantu mas ta saka pa festival di tumba (Dept. Di Kultura), Selikor, Hospital i e embarasonan pafó di matrimonio ku e konsekuensianan pa henter komunidat, etc.
Rei Momo (lesa: Daniel 3):
Te ainda tin adorashon di diosnan falsu. Den Ñapa Amigoe di februari 2002, tabatin un artíkulo di Rei Momo i su importansia pa hopi hende aki na Kòrsou i di kon nan ta kima e pòpchi na final di karnaval.
E persona ku ta traha e pòpchi ta splika ku Rei Momo ta un símbolo bibu ku un poder misterioso. Pues no solamente un pòpchi. E ta bisa: -ku e ta un fiesta pagano. Antes nan tabata kima un hende bibu, pa bai ku piká di tur hende. -ku Momo a pèrdè balor ultimamente. Antes ta den òptògt nan ta kargu’é i mas e hendenan alab’é mas bida e ta haña i ora di kimamentu ta tira pida di disfras den e kandela i hasi un deseo. -ku Gezaghebber òf un persona importante di e pais mester hasi dies deseo durante di e kimamentu, pa kos bai bon ku e isla. -ku no mag bira lomba pa e pòpchi, pasó e ta konsiderá esaki falta di rèspèt. –ku hopi kos por pasa, dependé kon e kimamentu bai. –E pòpchi ta supose di kima kompleto den 30 min. -ku despues di kima Momo no mag di toka mas pa rèspèt na e pòpchi.
Pues hopi superstishon ku no ta kuadra ku un sivilisashon kristian. ‘Nos no mag di traha niun imagen di niun dios den niun forma, Dios ta kastigá esnan ku ta hasi e kosnan aki te den di kuater generashon.’ Eksodo 20:1-6
Kiko awor?
Awor nos sa kiko hende ta kere, pero kiko Dios ta pensa di tur esakinan? Ounke Karnaval (i kosnan rondó di djé) no ta e úniko tentashon ku tin, e ta un tentashon fuerte pa hopi hende. E ta un kos ku hende ta spera kasi henter aña ariba pasó sin dje nan bida ta
laf, pero nos ke atvertibo i deskurashabo di partisipá. Tin masha hopi otro kos ku bo por hasi ku ta dibertí i ala bes ta bon pa bo, i ta duna muchu mas satisfakshon. Asta si bo partisipá inosentemente, bo ta kontribuí ku un evento i filosofia ku ta hiba otro hende den pèrdishon. I bo mes tampoko lo no keda asina inosente mas. ‘No partisispa na e aktonan inutil di hendenan ku ta biba den skuridat, pero ekspone nan akto.’Efe 5:11 ‘Niun hende no por sirbi dos dios, lo e odia esun i stima e otro. Lo e pega un na su kurason i menospresiá e otro. Ta imposibel sirbi Dios i mamon.’ Mat 6:24 Hesus di: ‘Si bo stimami bo ta warda mi mandamentunan’ Huan 14:23
Ta kima e pòpchi pa e bai ku piká di tur hende. Esaki ta un imitashon satániko di e sakrifisio ku Kristu a hasi. Kristu ta e úniko ku a muri pa nos pikánan. (Huan 3:16) Tambe nan ta bisa ku hende su pikánan ta wòrdu pordoná den kuaresma (ku ta nifiká arepentí), pero Beibel ta bisa “Bai i no peka mas.” Ku otro palabra, mester tin duele di bo pikánan ku e intenshon i deseo sinsero di no hasi meskos mas, sino e no ta arepentimento berdadero, ku konsekuensia ku no tin pordon. Bida Kristian no ta un siklo di piká i pordon pero un kresementu di e karakter di Hesus den bo bida. Ora bo nase di nobo, Dios ta dunabu deseonan nobo i poder pa vense tur tentashon.
Lokual Dios a hasi:
1) Hopi biaha un kriminal no ta kompronde e gravedat di su akto te ora e tende su sentensia. Asina tambe hende ta kere ku fiernu no ta kuadra ku gravedat di nan pikánan. Nan ta bisa ku Dios ta bon, pero ta netamente pasobra e ta bon, e no por laga piká pasa por alto numa. Komo bon Hues, un Dios sumamente Santu i Rekto no por keda sin kondena tur ‘kibradó di Ley moral di Dios’ (pekador) na kandela di fiernu (Romanonan 3:10). Sabiendo ku niun hende lo no por sali liber di sentensia; den Su amor pa hende ku E’la krea den Su imágen i ku e balor ku E ta duna na alma di hende, El a buska un manera pa nan por sali liber di kastigu eterno. E no ke pa niun hende topa ku n’E komo Hues. (Echonan 17:30, 31)
2) ± 2000 aña pasa Dios Yu mes a bini abou, a nase komo hende manera e profetanan a pronostika. (for di e kaida di hende te na e binida di Hesus tin mas ku 300 profesia tokante Su binida i Su bida) Hesus a bai na e krus pa paga e but pa bo. El a wòrdu derá i a lanta for di morto pa E mes por ta bo abogado. (Romanonan 10:9-19)
Kiko ami tin ku hasi?
1) Humilia mi mes i atmití ku segun Dios Su standart moral mi ta un gran pekador.
2) Arepentí sinseramente di tur mi pikánan, bira lomba pa piká, invitá Hesus bin biba den mi kurason pa E bira mi Señor i Salbador. (Romanonan 10:13)
Kiko mi no tin ku hasi?
No konfia riba bo mes bon echonan pa salbabu den e dia di huisio. No konfia riba ritual of seremonia, ni orashon di otronan pa bo alma. No konfia riba un edukashon kristian of un deramentu kristian.
Kuminsá 1. hasi orashon (papia ku Dios) tur dia 2. lesa bo Beibel 3. buska un iglesia kaminda tin otro hende manera bo ku ke biba pa Dios di bèrdat, (Hebr. 10:25) 4. konta otro di bo eksperensia i 5. Sostene e evangelio. Hesus ku rason i derechi a bisa: “Ami ta e kaminda, bèrdat i bida; ni un hende no ta yega serka Tata, si no pa medio di Mi.” (Huan 14:6)
Kisas e bida Kristian lo tin su difikultatnan (1Pedro1:6, 2:11, 3:14, 4:15) pasobra mundu lo no ko-opera, ni tampoko bo mes kurpa, pero Pablo na final di su bida a bisa Timoteo “Mi a lucha e bon lucha, mi a kore e kareda te na fin i mi a mantené mi fe” Bo por skucha radio Kristian (98.5 / 99.1 / 96.5MHz) pa oumenta konosementu di Beibel.
Copy Right, Produsi 2003, pa S.Flores,
Iglesia Hosanna, Saliña 135, POBox 4500.
www.radiosemiya.org www.hosannacuracao.org
Lesa tambe nos bruchure di Shete Fiesta di Señor, Desviashonnan Seksual, Pasku Desempaketa, Halloween


text:
Beibel: Genesis - Kapitulo 1
- 1. Na prinsipio Dios a krea e shelunan i tera.
- 2. I tera tabata sin forma i bashí i tabatin skuridat riba superfisio di e abismo. I e Spiritu di Dios tabata move riba superfisio di e awanan.
- 3. E ora ei Dios a bisa: 'Laga tin lus.' I tabatin lus.
- 4. I Dios a mira ku e lus tabata bon, i Dios a separá e lus for di e skuridat.
- 5. I Dios a yama e lus Dia i e skuridat El a yama Nochi. I tabata atardi i tabata mainta: e promé dia.
- 6. E ora ei Dios a bisa: 'Laga tin un firmamentu meimei di e awanan, i laga esei separá e awanan for di e awanan.'
- 7. I Dios a traha e firmamentu, i a separá e awanan ku tabatin bou di e firmamentu for di e awanan ku tabatin ariba di e firmamentu; i asina tabata.
- 8. I Dios a yama e firmamentu Shelu. I tabata atardi i tabata mainta: e di dos dia.
- 9. E ora ei Dios a bisa: 'Laga e awanan ku tin bou di e shelunan bin huntu na ún lugá i laga tera seku paresé'; i asina tabata.
- 10. I e parti seku Dios a yama Tera, i tur e awanan ku a bin huntu El a yama Lamannan. I Dios a mira ku esaki tabata bon.
- 11. E ora ei Dios a bisa: 'Laga tera produsí vegetashon, mata ku ta duna simia i palu di fruta ku ta duna fruta segun su sorto, ku simia den nan, riba tera'; i asina tabata.
- 12. Anto tera a produsí vegetashon, mata ku ta duna simia segun su sorto, i palu ku ta duna fruta, ku simia den nan, segun su sorto; i Dios a mira ku esaki tabata bon.
- 13. I tabata atardi i tabata mainta: e di tres dia.
- 14. E ora ei Dios a bisa: 'Laga tin lusnan na e firmamentu di e shelunan pa separá dia for di nochi, i laga nan sirbi komo seńalnan i pa temporadanan di ańa, i pa dianan i ańanan;
- 15. i laga nan ta lusnan na e firmamentu di e shelunan pa duna lus riba tera'; i asina tabata.
- 16. I Dios a traha e dos lusnan grandi, e lus mas grandi pa goberná dia i e lus mas chikitu pa goberná nochi; El a traha e streanan tambe.
- 17. I Dios a pone nan na e firmamentu di e shelunan pa duna lus riba tera,
- 18. i pa goberná dia i nochi, i pa separá lus for di skuridat; i Dios a mira ku esaki tabata bon.
- 19. I tabata atardi i tabata mainta: e di kuater dia.
- 20. E ora ei Dios a bisa: 'Laga e awanan abundá ku kantidat di ser bibu, i laga paranan bula riba tera na e firmamentu habrí di e shelunan.'
- 21. I Dios a krea e mňnsternan grandi di laman i tur ser bibu ku ta move, di kualnan e awanan tabata abundá, segun nan sorto, i tur para ku hala segun su sorto; i Dios a mira ku esaki tabata bon.
- 22. I Dios a bendishoná nan, bisando: 'Sea fruktífero i multipliká, i yena e awanan den e lamannan, i laga paranan multipliká riba tera.'
- 23. I tabata atardi i tabata mainta: e di sinku dia.
- 24. E ora ei Dios a bisa: 'Laga e tera produsí sernan bibu segun nan sorto: bestia di kria i bestia ku ta lastra i bestia di mondi segun nan sorto'; i asina tabata.
- 25. I Dios a traha e bestianan di mondi segun nan sorto, i e bestianan di kria segun nan sorto, i tur loke ta lastra abou na suela segun nan sorto; i Dios a mira ku esaki tabata bon.
- 26. E ora ei Dios a bisa: 'Laga Nos traha hende segun Nos imágen, konforme Nos semehansa; i laga nan goberná riba e piskánan di laman i riba e paranan di shelu i riba e bestianan di kria i riba henter e tera, i riba tur bestia ku ta lastra riba tera.'
- 27. I Dios a krea hende segun Su mes imágen; segun e imágen di Dios El a krea hende; hňmber i muhé El a krea nan.
- 28. Anto Dios a bendishoná nan, i Dios a bisa nan: 'Sea fruktífero i multipliká, i yena e tera i hasi esaki someté na bo; i goberná riba e piskánan di laman i riba e paranan di shelu, i riba tur ser bibu ku ta move riba tera.'
- 29. Anto Dios a bisa: 'Mira, Mi a duna boso tur mata ku ta duna simia riba superfisio di henter tera i tur palu ku tin fruta ku ta duna simia; esei lo ta kuminda pa boso.
- 30. I pa tur bestia di mondi, tur para di shelu i tur loke ta lastra riba tera, ku tin bida, Mi a duna tur mata bčrdč pa kuminda'; i asina tabata.
- 31. I Dios a mira tur loke El a traha, i ata, tur kos tabata masha bon. I tabata atardi i tabata mainta: e di seis dia.


text:
ORANJESTAD - Despues di lunanan di preparacion, canando paralelo cu trabounan di renobacion y construccion, diabierna a tuma luga apertura oficial di Joe Laveist Sport Park. Cu picheo di Minister Mike de Meza y bateo di Minister Alex Schwengle, a inicia e evento cu a conta cu tribunanan completamente yen! E eventonan no tabata solamente riba diabierna, sino a sigui diasabra y diadomingo tambe.
WILLEMSTAD - Awe nochi 7'or Telearuba ta transmiti e campeonato di Taekwondo TK5 entre Aruba, Corsow y Surnam en vivo for di International School of Curacao. Esaki lo sosode riba canal 23. iTv tambe lo transmiti esaki.
STO DOMINGO - Despues cu diahuebs anochi Aruba completo a biba cu e clasificacion di Allyson Ponson pa e Weganan Olimpico di Rio 2016, awe diasabra den e competencia na Republica Dominicana, e hoben Mikel Schreuders ta haci otro historia pa Aruba su deporte door di logra su clasificacion pa e Weganan Olimpico di Rio de Janeiro 2016. Mester bisa cu e den e 200m estilo liber Mikel ta landa un tempo di 1:51:17 mientras e tempo exigi pa FINA pa cu Rio ta 1:51:75. Esaki ta nifica un otro gran logro pa Aruba su deporte specialmente landamento. Pabien na Mikel, AZB, coach Ismael, mayornan y tur esnan cu a contribui na e gran exito aki. Awo Aruba tin un total di cinco atleta clasifica pa e Weganan Olimpico di Rio 2016.
STO DOMINGO – E di cuater atleta Arubano a clasifica pa e Weganan Olimpico di Rio 2016. Tabata diahuebs anochi durante e competencia di XXXIII Torneo Internacional de Natacion Delfines del Naco na Sto Domingo, cu e atleta Arubano Allyson Ponson a logra landa e tempo increibel den e 50 meter estilo liber y asina bira e prome atleta Arubiano den e deporte di landamento cu ta logra un clasificacion oficial pa e Weganan Olimpico. Nunca antes un landado di Aruba a yega di clasifica pa un Weganan Olimpico. Den e 50m estilo liber Ally Ponson a landa un tempo di 25.89 locual ta un record nacional nobo pa Aruba. E alegria tabata inmenso cerca henter e delegacion di Aruba presente den e Compleho Acuatico del Centro Olimpico Pablo Duarte.
ORANJESTAD – Awe nochi 7’or Aruba ta haya su Joe Laveist Sport Park bek, den un bachi completamente nobo. San Nicolas y Aruba en general ta cla awe pa apertura di nan joya di deporte cu "despues di lunanan di preparacion, canando paralelo cu trabounan di renobacion y construccion, ta habri su portanan oficialmente. E eventonan di celebracion ta cuminsa awe y lo sigui te cu diadomingo 29 di november 2015 den e facilidad deportivo aki.
LONDON – E yiu di Corsou Jean Julie Rojer a trece alegria pa su isla e fin di siman aki ora cu hunto cu su partner di tennis Horia Tecau a bira e number uno di mundo den tennis doble riba e rango internacional, y gana e final di e torneo mundial conoci como e ATP World Finals na Londres. E team aki tambe a gana e premio mayo den e torneo cotidia Wimbledon mas prome. E yiu di Corsow, hunto cu su partner di Romania, a gana di e pareha romano/indio Mergea/Bopanna cu e score di 6-4, 6-3. Esaki ta bira e di dos biaha e aña aki cu Rojer ta buta Corsou riba mapa internacional cu su logronan internacional di tennis. E tabata na Corsou recientemente pa un vacacion cortico. Foto ATP.